text:
Өфөлә Волга буйы федераль округындағы VI дөйөм Рәсәй медицина форумы үтәсәк
Өфөлә 27-28 октябрҙә Волга буйы федераль округындағы VI дөйөм Рәсәй медицина форумы үтәсәк. Сара Ғ.Ҡыуатов исемендәге Республика клиник дауаханаһының «Медик» мәҙәниәт һарайында уҙғарыласаҡ. Шунда уҡ иртәгә пленар ултырыш буласаҡ, унда йәмәғәт медицина ойошмаларының һаулыҡ һаҡлауҙы яңыртыу өлкәһендәге роле тикшереләсәк, һаулыҡ һаҡлауҙың заманса тенденциялары, медицина хеҙмәткәрҙәрен әҙерләүҙә яңы белем биреү технологиялары ҡараласаҡ.
«Башинформ» агентлығына Башҡортостан Республикаһы Һаулыҡ һаҡлау министрлығынан хәбәр итеүҙәренсә, Волга буйы федераль округтары субъекттарының закондар сығарыу йыйылыштары депутаттары, һаулыҡ һаҡлауға идара итеү органдары етәкселәре һәм баш белгестәре, медицина учреждениеларының баш табиптары, страховкалу компаниялары етәкселәре форумда ҡатнашыуға саҡырылған.
Форум киләһе маҡсаттарҙа үткәрелә: төбәктең һаулыҡ һаҡлау өлкәһендә оптималь ойоштороу-методологик формаларҙы, яңы юғары технологияларҙы ҡулланылышҡа индереү, шулай уҡ медицина, закон сығарыу һәм башҡарма власть, гражданлыҡ йәмғиәте структуралары вәкилдәрен берләштереү. Форум программаһында һаулыҡ һаҡлауҙың төрлө өлкәләре буйынса түңәрәк өҫтәлдәр ҡаралған.


c: text/html

text:
Республика кардиология үҙәге — «Рәсәйҙең 100 иң яҡшы тауары» бөтә Рәсәй конкурсы лауреаты
ӨФӨ, 2014 йыл, 20 ноябрь. /«Башинформ» мәғлүмәт агентлығы, Эльмира Сабирова/.
Республика кардиология үҙәге — «Рәсәйҙең 100 иң яҡшы тауары» бөтә Рәсәй конкурсы лауреаты. Медицина учреждениеһы – химия сәнәғәте, төҙөлөш, ауыл хужалығы предприятиелары менән бер рәттә иң яҡшылар иҫәбендә, тип хәбәр иттеләр БР Һаулыҡ һаҡлау министрлығының матбуғат хеҙмәтендә.
Республика кардиология үҙәгенең баш табибы Ирина Николаеваның әйтеүенсә, конкурста еңеү Республика кардиология үҙәгенең динамик үҫешеүсән медицина ойошмаһы икәнлеген раҫларға бирҙе, уның эшмәкәрлеге ил халҡына медицина хеҙмәте күрһәтеү сифатын арттырыуға йүнәлтелгән.
Белешмә. «Рәсәйҙең 100 иң яҡшы тауары» — предприятиеларҙы һәм ойошмаларҙы Рәсәй продукцияһы һәм хеҙмәттәренең сифатын һәм конкуренцияға һәләтлеген артырыуға дәртләндереүсе бөтә Рәсәй конкурсы. Конкурс төп алты номинация буйынса ике этапта (төбәк һәм федераль) уҙғарыла: «Аҙыҡ-түлек тауарҙары», «Халыҡ өсөн сәнәғәт тауарҙары», «Производство-техник тәғәйенләнештәге продукция», «Халыҡ һәм художество промыслалары изделиелары», «Производство-техник тәғәйенләнештәге хеҙмәттәр»,«Халыҡ өсөн хеҙмәттәр».

robotstxt: allowed

filter: keep


text:
24 март
24 март — григориан стиле буйынса йылдың 83-се (кәбисә йылында 84) көнө. Йыл аҙағына тиклем 282 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- БМО — Туберкулёзға ҡаршы көрәш көнө.
Тарихи ваҡиғалар[үҙгәртергә | вики-тексты үҙгәртергә]
- 1084 — Немец короле Генрих IV Римды баҫып ала.
- 1155 — Юрий Долгорукий Киевты баҫып ала һәм тәхеткә ултыра.
- 1896 — А. С. Попов Урыҫ физика-химия йәмғиәтендә радиосигналды тапшырыуҙы күрһәтә.
- 1920 — Башревком Башҡорт АССР-ы территорияһында башҡорт теленең дәүләт статусы тураһындағы положениены ҡабул итә.
Был көндө тыуғандар[үҙгәртергә | вики-тексты үҙгәртергә]
- 1874 — Гарри Гудини, америка иллюзионисы.
- 1954 — Александр Николаевич Серов, эстрада йырсыһы.
Был көндө үлгәндәр[үҙгәртергә | вики-тексты үҙгәртергә]
- 1603 — Елизавета I, Англия һәм Ирландия королеваһы.


text:
Рөстәм Хәмитов: Туризм киң таралыу алырға тейеш
Экотуризм Башҡортостанда киң таралыу алырға тейеш. Республика Президенты Рөстөм Хәмитов Благовар районының Ҡамышлы ауылында ошо уҡ исемдәге экоагротуристик комплексын ойоштороуҙа ҡатнашыусы “Квадро А” фермер хужалығы” яуаплылығы сикләнгән йәмғиәтенә сәфәре барышында ошондай фекерен әйтте.
Проект авторҙары үҙҙәре алдына ике төп бурыс ҡуйған. Беренсенән, төрлө категориялағы ҡунаҡтарға, шул иҫәптән сит ил граждандарына ла ял итеү өсөн уңайлы шарттар булдырыу. Бының өсөн ағас йорттар, мунсалар һалына. Күҙалланыуынса, туристар өсөн торлаҡ биналар бер юлы 50-60 кеше һыйҙырышлы буласаҡ.
Икенсенән, предприятие ял итеүселәрҙе үҙе етештергән ит ризыҡтары менән тәьмин итәсәк, шулай уҡ уларға аттар ҙа тәҡдим ителәсәк. Әле бында 25 ат аҫрала, киләсәктә 30 ат тотоу планлаштырыла, туризм өсөн дә аттар килтереләсәк.
Быуа төҙөлөшө, ҡуяндар, фазандар, башҡа төрлө ҡош-ҡорт тотоу, һунарсылыҡ хужалығын булдырыу ҙа планға индерелгән. Фазандарға һунар итеүҙе киләһе йылда уҡ башларға ниәтләйҙәр. Ул урындағы тәбиғәт ресурстарын һаҡларға, һунар яратыусылар иғтибарын төлкө һәм ҡабандарҙан башҡа төрлө ҡош-ҡорт һәм йәнлеккә йүнәлтергә мөмкинлек бирәсәк.
Хужалыҡтың үҙенең мал аҙығы базаһы бар һәм ашлыҡ менән ул үҙен тулыһынса тәьмин итә.


text:
Рәсәй һәм Франция ғалимдары Өфөлә Рәсәй иҡтисады мәсьәләләрен тикшерәсәк
17 ғинуарҙан 21-нә тиклем Өфөлә Рәсәй иҡтисадының аҡса-финанс проблемалары буйынса Рәсәй-Франция семинарының сираттағы сессияһы үтәсәк. Семинар Башҡорт дәүләт университета базаһында үткәрелә.
Рәсәйҙән һәм Франциянан финанс өлкәһендәге ҙур белгестәр Рәсәйҙең 2010 йылдағы социаль-иҡтисади үҫеш йомғаҡтарын, бөтә донъя валюта-финанс баҙары проблемаларын һәм перспективаларын, Рәсәй иҡтисадының башҡа мөһим мәсьәләләрен тикшерәсәк.
Сара барышында семинарҙы ойоштороусыларҙың Башҡортостандың дәүләт власы органдары вәкилдәре һәм Өфө ғилми үҙәге етәкселеге менән осрашыуҙары планлаштырыла.


text:
Сибайҙа социаль торлаҡ һәм балалар баҡсалары төҙөләФото: Андрей Старостин
Сибайҙа социаль торлаҡ һәм балалар баҡсалары төҙөлә
Сибайҙа социаль торлаҡ һәм балалар баҡсалары төҙөләФото: Андрей Старостин
Рөстәм Хәмитов Сибайға эш сәфәре барышында 55 фатирлы күп ҡатлы йорт төҙөү барышы менән танышты. Биш ҡатлы йорт Интернациональ тыҡрығы, 4/1 адресы буйынса урынлашҡан. Декабрҙә уны файҙаланыуға тапшырыу планлаштырыла.
Төҙөлөш эштәрен «Оптима С» яуаплылығы сикләнгән йәмғиәте башҡара. Финанслау күләме – 47 миллион 993 мең һум. Яңы йорттан 35 етем балаға фатир биреү күҙаллана, ике фатир — Бөйөк Ватан һуғышында ҡатнашыусылар, туғыҙы – уҡытыусылар, бишәүһе йәш ғаиләләр өсөн тәғәйенләнгән, дүрт фатирҙы ҡуртымға биреү планлаштырыла.
Дүртенсе кварталда Сибайҙа 35 фатирлы йәнә бер социаль йорт төҙөлә башлаясаҡ.
Республика Президенты шулай уҡ яңы төҙөлгән «Әкиәт» балалар баҡсаһында булды. Бина 135,7 миллион һум күләмендәге бюджет средстволарына төҙөлгән. Проект буйынса, балалар баҡсаһы 220 урынға иҫәпләнгән. Ғәмәлдә иһә бында 260 сабый ҡабул ителгән. 2014 йылда урындарҙың һанын 280-гә тиклем арттырыу планлаштырыла.
Ноябрҙә ҡалала йәнә бер балалар баҡсаһы асылырға тейеш. Яңы объект Көнсығыш биҫтәһендә былтыр төҙөлә башлаған. Мәктәпкәсә белем биреү учреждениеларында урындар етмәү сәбәпле төҙөлөш барышында проектты үҙгәртергә тура килгән. Тәүге вариант буйынса учреждение 140 урынға иҫәпләнгән булған, хәҙер иһә бында 180 бала ҡабул ителәсәк. Смета буйынса хаҡы – яҡынса 97 миллион һум.
Сибай буйлап эш сәфәре барышында Рөстәм Хәмитов урындағы халыҡ менән аралашты. Ҡаланы төҙөкләндереүгә бәйле төрлө мәсьәләләр тикшерелде. «Сибай гимназия-интернаты» дәүләт бюджет белем биреү учреждениеһы директоры Роза Бикбова ла үҙ һорауы менән мөрәжәғәт итте. Уның һүҙҙәренсә, Ҡулланыусылар хоҡуғын һәм кеше именлеген яҡлау өлкәһендәге күҙәтеү буйынса федераль хеҙммәттең БР буйынса идаралығы май айында учреждениеға майҙандың нормативтарға ярашлы булмауы тураһында бойороҡ йүнәлткән. Был мәсьәләне үҙ аллы хәл итеү мөмкин түгел. Гимназия-интернатта республиканың ете районынан 280 бала уҡый. Рөстәм Хәмитов мәсьәләне хәл итеүҙә ярҙам күрһәтергә һүҙ бирҙе.
Роза Бикбова һүҙҙәренсә, белем биреү учреждениеһында мәғариф системаһын яңыртыу программаһы уңышлы тормошҡа ашырыла. Программа ярҙамында бында ике компьютер класы асылған. Быйыл тәүгә балалар тулыһынса дәреслектәр менән тәьмин ителгән – ата-әсәләргә китаптар һатып алырға тура килмәйәсәк.


text:
Өфөлә Литваның еңел сәнәғәте тәҡдим ителәсәк
17 апрелдә Өфөгә Литванан бизнесмендар делегацияһы киләсәк. Бизнес-осрашыу Башҡортостан Республикаһының Сауҙа-сәнәғәт палатаһында үтәсәк.
Төбәктең Сауҙа-сәнәғәт палатаһынан хәбәр итеүҙәренсә, Балтика буйы республикаһы компаниялары еңел сәнәғәт өлкәһенең киләһе йүнәлештәрен тәҡдим итмәксе: ир-егеттәр, ҡатын-ҡыҙҙар, балалар өсөн модалы кейемдәр, өҫкө кейем, эске кейем, туҡымалар, аксессуарҙар.
Шуны ла билдәләп үтергә кәрәк, еңел сәнәғәт Литвала алдынғы тармаҡтарҙың береһе һанала, ул хеҙмәткәрҙәр һаны буйынса – беренсе, етештереү күләмдәре буйынса икенсе урында тора. Һуңғы бер нисә йыл дауамында Литва иҡтисадында еңел сәнәғәттең сағыштырма ауырлығы юғары кимәлдә тотороҡло һаҡланған. Тармаҡ предприятиелары тулайым эске продукты күләменең яҡынса 10 процентын етештерә. Туҡыу фабрикаларында бөтә донъяға билдәле етештереүселәрҙең ҡорамалдары ҡулланыла.
Тармаҡта булған проблемаларға ҡарамаҫтан, эксперттар был өлкәне тиҙ үҫешеүсе һәм конкурентлыҡҡа һәләтле тип иҫәпләй. Литва предприятиеларында кейем тегеү буйынса заказдар урынлаштырып, Европа компаниялары заманса технологияларға һәм ҡорамалдарға әүҙем инвестициялай.


text:
«Чайка» лагерында балалар хәҙерге бейеүҙәрҙе өйрәнде
Өфөнөң «Чайка» балалар сәләмәтләндереү лагерында E-Dance Studio бейеү коллективы тренерҙары РФ Федераль наркоконтроль буйынса хеҙмәтенең Башҡортостан буйынса идаралығы ярҙамында ял итеүсе балалар өсөн мастер-класс үткәрҙе һәм бейеү дәресе бирҙе.
«Башҡортостандың тейелгеһеҙ запасы» Наркотиктарға ҡаршы ижади йәштәр лигаһында ҡатнашыусы Аким Агапов хәбәр итеүенсә, балалар унда ҡәнәғәтләнеп ҡатнашты, бер кем дә вайымһыҙ ҡалманы. Быға тәжрибәле тренерҙарҙың яҡшы эшләүе генә түгел, дәртле музыка ла булышлыҡ итте. Балаларға төрлө стилдәге бейеүҙәр күрһәттеләр. Ял итеүселәрҙең барыһы ла хайран ҡалды һәм оҫталарҙан тағы ла күберәк яңы хәрәкәттәр һәм бейеү элементтары күрһәтеүҙәрен һораны.
Балаларға тәғәйен миҫалда сәләмәт йәшәү рәүеше алып барыу өҫтөнлөктәре күрһәтелде.


text:
Өфөлә эшҡыуар ҡатын-ҡыҙҙар матурлыҡ һәм сәләмәтлекте һаҡлау темаһына һөйләшеү ҡорҙо
Өфөлә БР Эшҡыуар ҡатын-ҡыҙҙар ассоциацияһы менән ойошторолған беренсе «Сәләмәт ҡатын-ҡыҙ — сәләмәт йәмғиәт» республика конференцияһы үтте.
Сығыш яһаусылар араһында традицион һәм традицион булмаған медицинаны яҡлаусылар, медицина фәндәре докторҙары һәм кандидаттары, психологтар, халыҡ табиптары, шәхси һәм дәүләт клиникаларының әйҙәүсе табиптары, ҡатын-ҡыҙҙар клубы һәм һауыҡтырыу учреждениелары етәкселәре бар ине.
Унда ҡатын-ҡыҙҙар сәләмәтлеген һаҡлау һәм профилактика мәсьәләләре тикшерелде, доклад менән сығыш яһаусылар эшҡыуар ҡатын-ҡыҙҙарға оҙағыраҡ йәш һәм матур булып ҡалыу серҙәрен, стресс һәм күңел төшөнкөлөгө менән нисек көрәшеү буйынса профессиональ кәңәштәрен һәм тәҡдимдәрен еткерҙе. Гинекология, фармакология, маммология, нейрохирургия һәм башҡа өлкәләрҙәге яңылыҡтар һәм һуңғы ҡаҙаныштар тәҡдим ителде.
Конференция аҙағында уның һөҙөмтәләре буйынса материалдар йыйынтығы сығарыу һәм яҡын арала тағы ла киңерәк аудитория менән ошондай икенсе осрашыу үткәрергә ҡарар ителде.
БР Эшҡыуар ҡатын-ҡыҙҙар ассоциацияһы рәйесе Алла Кузьминаның әйтеүенсә, матурлыҡ һәм сәләмәтлек темаһы — һәр ҡатын өсөн тулҡынландырғыс һәм көнүҙәк проблемаларҙың береһе. Ә сәләмәтлектән тыш матурлыҡ булмай!


text:
Башҡорт Вики-Һабантуйын ойоштороусылар үҙ башланғыстарында ярҙам итеүҙе һорай
ӨФӨ, 2014 йыл, 8 декабрь. /«Башинформ» мәғлүмәт агентлығы/.
Башҡорт Википедияһының әүҙем ағзалары бөтә донъя интернет-энциклопедияһындағы башҡорт телендәге ресурстың 10 йыллыҡ юбилейын билдәләү буйынса әҙерлек эштәрен дауам итә. Әүәлерәк «Башинформ» агентлығында хәбәр ителеүенсә, «Вики-Һабантуй 2015»-тең төп ваҡиғаһы – «Википедия һәм мәғлүмәт йәмғиәте» фәнни-практик конференцияһы. Ул 2015 йылдың 24-26 апрелендә Башҡорт дәүләт университеты һәм Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институты менән берлектә уҙа.
Башҡорт Википедияһының администраторы Рөстәм Нурыев әйтеүенсә, юбилей сараларын ойоштороу өсөн финанс һәм матди ярҙам талап ителә.
Башҡорт Википедияһының 10 йыллығына арналған Вики-Һабантуй 2015 байрамы Рәсәй һәм сиктәш илдәр халыҡтарының телдәр бүлеген үҫтереүгә, Википедияны һәм Викимедианың башҡа проекттарын популярлаштырыуға йүнәлтелгән.
Әлеге көндә башҡорт Википедияһында яңы мәҡәләләр конкурсы ойошторолған, график материалдарҙы эшләү өсөн ижади оҫтахана бар. Википедияның бөтә телдәр бүлегендә Башҡортостан хаҡында халыҡ-ара мәҡәләләр бәйгеһен иғлан итеүгә әҙерлек бара.
Киләсәктә ойоштороусылар йәмәғәт, мәғариф, фәнни учреждениелар, нәшриәттәр һәм китапханалар менән хеҙмәттәшлек сиктәрендә берлектәге проекттар эшләргә, шулай уҡ презентациялар, осрашыуҙар, лекциялар, түңәрәк өҫтәлдәр, оҫталыҡ кластары уҙғарырға ниәтләнә.


text:
- « первая
- ‹ предыдущая
- 1
- 2
- 3
- 4
- 5
- 6
- 7
- 8
- 9
- …
- следующая ›
- последняя »
Хәбәрҙәр
Зәңгәр экрандар аша үҙенә ғашиҡ иткән кеше
Зәңгәр экрандар аша үҙенә ғашиҡ иткән кеше. Һүҙ Рәсәй-Башҡортостан каналының алып барыусыһы Флүрә Мурзина тураһында. Беҙҙең коллеганы Республика Матбуғат һәм киң мәғлүмәт саралары агентлығы 2016 йыл йомғаҡтары буйынса “Дәүләт телдәрен иң өлгөлө белеүсе диктор” тип иғлан итте. Иленә,...
Һауанан көрәктәр яуа башлаған
Һауанан көрәктәр яуа башлаған. Интернетта килеп сыҡҡан видеояҙманан күренеүенсә, ҡыйыҡ башын таҙартып йөрөгән кеше аҫҡа ҡарай көрәген ырғыта. Ул автомобиль өҫтөнә килеп төшә һәм ҡыйығын йәмшәйтә. “Был хәл Борисоглебского урамында булды, аҙаҡ машина хужалары сығып, хеҙмәткәр менән...
Башҡортостанда грипп менән ауырыусылар арта
Башҡортостанда грипп менән ауырыусылар арта. Киҙеү кимәле 44 процентҡа артып киткән. Рәсәй ҡулланыусылар хоҡуҡтарын күҙәтеү хеҙмәтенән хәбәр итеүҙәренсә, быйыл гриптың Гонг-Конг төрө йыш осрай. Лаборатор тикшереү юлы менән уны йоҡтороуҙың 84 осрағы асыҡланған. Балалар араһында киҙеү менән...
Башҡортостан етәксеһе Рөстәм Хәмитовтың йыллыҡ мөрәжәғәтнәмәһен тормошҡа ашырыуға депутаттар ҙа ҡушыла
Башҡортостан етәксеһе Рөстәм Хәмитовтың йыллыҡ мөрәжәғәтнәмәһен тормошҡа ашырыуға депутаттар ҙа ҡушыла. Республика парламенты ошо йәһәттән быйыл 57 закон проекты ҡабул итергә йыйына. Документтарҙың күбеһе социаль йүнәлешле. Ошо турала бөгөн парламент спикеры Константин Толкачев президиум...
Рәсәй һәм донъя яңылыҡтары
Ҡырғыҙстанда бөгөн мәтәм көнө. Гонгконг- Истамбул рейсы менән осоусы Боинг самолеты Дача-Һыу ҡасабаһына ҡолап төшә. Экипаждыү 4 ағзаһы, ҡасабала йәшәүсе 28 кеше һәләк булған. 23 йорт зыян күргән. Фажиғә урынында ҡара ҡумта табылған. Ул халыҡ-ара граждандар авиацияһы белгестәренә тапшырыласаҡ...
Бөгөн төндә Мәскәүҙән Өфөгә юлланған самолет ашығыс рәүештә баш ҡаланың Шереметьево аэропортына ҡайтарылды
Бөгөн төндә Мәскәүҙән Өфөгә юлланған самолет ашығыс рәүештә баш ҡаланың Шереметьево аэропортына ҡайтарылды. Асыҡланыуынса, лайнер һауаға күтәрелеү менән экипаж коммандирының хәле насарая башлай. Икенсе пилот кире аэропортҡа төшөргә ҡарар итә. Һауа судноһы Шереметьевоға төшөрөлә, зыян күреүселәр...
Өфөлә ҡаршы юлға сығырға яратыусы водителдәргә һунар һунар башланды
Өфөлә ҡаршы юлға сығырға яратыусы водителдәргә һунар һунар башланды. Юл хәрәкәте хәүефһеҙлеге дәүләт инспекцияһы ҡағиҙә боҙоусыларҙы асыҡлау эшенә икеләтә күберәк ваҡыт бүләсәк. Юл уртаһындағы тотош һыҙыҡтан сыҡҡан өсөн ике төрлө административ яуаплылыҡ ҡаралған. Бындай водителдәр йә ярты...
Иглиндағы көслө янғында һәләк булыусылар һәм йәрәхәтләнеүселәр юҡ
Иглиндағы көслө янғында һәләк булыусылар һәм йәрәхәтләнеүселәр юҡ. Был турала бөгөн ғәҙәттән тыш хәлдәр министрлығының Башҡортостандағы идаралығынан хәбәр иттеләр. Кисә район үҙәгендә шәхси йорт янып китте. Ут бер-нисә минут эсендә йорт-ҡаралтыларын ялмап алды. Уның күрше йорттарға күсеү хәүефе...
Өфөлә Йәштәр хоккей лигаһының Саҡырыу кубогына турнир тамамланды
Өфөлә Йәштәр хоккей лигаһының Саҡырыу кубогына турнир тамамланды. Уйында Көнбайыш командаһы булиттар серияһында 2-1 иҫәбе менән еңеү яуланы. Хәҙер Көнбайыш конференцияһы уйынсылары иҫәбендә алты ошондай награда бар. Көнсығыш конференцияһы ике тапҡыр ғына еңеү яулаған. Турнирҙа иң яҡшы...
Рәсәй һәм донъя яңылыҡтары
Яңы С-400 системаһы менән йыһазландырылған зенит-ракета полкы Ҡырымда хәрби һаҡҡа баҫты. Рәсәй оборона министрлығы Һауа-космос көстәре ошондай тағы ла 4 система менән тәьмин ителәсәк, тип хәбәр итте. Яңы С-400 системаһы ярымутрауҙы һауа һөжүменән һаҡлаясаҡ. Италияла ҡаршылыҡ...
Хәҙер күп ҡатлы йорттарҙағы фатир хужалары идарасы компанияны ярты йыл һайын алыштырыу хоҡуғына эйә
Хәҙер күп ҡатлы йорттарҙағы фатир хужалары идарасы компанияны ярты йыл һайын алыштырыу хоҡуғына эйә. Ә халыҡ мәнфәғәтен йорт комитеты рәйесе яҡларға тейеш. Өй таҙалығы тупһанан күренһә, күп ҡатлы йорт төҙөклөгө урамдан һиҙелә. Туймазылағы йорт комиттетары хәҙер үҙ эшен камиллаштырырға тырыша....
Борай районында тиҙҙән үҙенсәлекле һауыҡтырыу комплексын төҙөү башлана
Борай районында тиҙҙән үҙенсәлекле һауыҡтырыу комплексын төҙөү башлана. Унда килеүселәр маралдарҙың мөгөҙө ярҙамында дауаланасаҡ. Сыбар боландарҙы ҡурҡытмаҫ өсөн Андрей Ревенко үҙенсәлекле итеп һыҙғыра. Был хайуандар бер-нисә ай элек кенә Свердловск өлкәһенән килтерелгән. Һунарсылыҡ...
Башҡортостанда полиция хеҙмәткәрҙәре лицензияһыҙ һатылған алкогольды тартып алған
Башҡортостанда полиция хеҙмәткәрҙәре лицензияһыҙ һатылған алкогольды тартып алған. Спиртлы эсемлектәрҙе законһыҙ һатыу осраҡтары Стәрлетамаҡ, Туймазы, Бәләбәй, Бүздәк һәм Кушнаренко райондарында теркәлгән. Стәрлетамаҡта сауҙа нөктәләренең береһендә полиция хеҙмәткәрҙәре 100 миллилитрлы 117...
Сибай-Магнитогорск юлында ете автомобиль бәрелешкән
Сибай-Магнитогорск юлында ете автомобиль бәрелешкән. Һәләк булыусылар һәм йәрәхәтләнеүселәр тураһында хәбәр ителмәй.Шаһиттарҙың береһе юл-транспорт фажиғәһен камераға төшөрөп алған. Ике Камаз, 3 еңел автомобиль, ике йөк машинаһы зыян күргән аварияның сәбәбе-ҡуйы томан.
Бөгөн Рәсәйҙә иҫке стиль буйынса Яңы йыл билдәләнә
Бөгөн Рәсәйҙә иҫке стиль буйынса Яңы йыл билдәләнә. Был дата күптәр өсөн әһәмиәтле, шуға ла уны байрам итеү күркәм йолаға әүерелгән. Бүләктәр тапшырып өлгөрмәгәндәр өсөн дә тағы ла мөмкинлек тыуа. Ә бүләктең ниндәйен һайларға? Ағасты яндырып һүрәт төшөрөү иң үҙенсәлекле шөғөлдәрҙең береһе...
Башҡортостанда күпселек ата-әсәләр улдарына Артем, Тимур, Әмир, Роман, Артур тип исем ҡуша
Башҡортостанда күпселек ата-әсәләр улдарына Артем, Тимур, Әмир, Роман, Артур тип исем ҡуша. Үҙенсәлекле исемдәр араһында Аполлон, Воислав, Галактион, Дэвид, Ирис, Кенон, Сыңғыҙхан, Добромир, Златослав теркәлгән. Арина, София, Самира, Виктория, Анастасия, Полина, Дарья, Валерия, Азалия-ҡыҙҙар...
Быйыл ҡар күп яуыу сәбәпле яҙғы ташҡындың көслө булыуы көтөлә
Быйыл ҡар күп яуыу сәбәпле яҙғы ташҡындың көслө булыуы көтөлә. Башҡортостанда ташҡынға бөгөндән үк етди әҙерлек бара. Тиҙҙән ҡар ҡатламында һыу кимәлен билдәләү маҡсатында авиация ярҙамында гамма-төшөрөү башлана. Был ысул донъяның үҫешкән илдәрендә киң ҡулланыла. Әлегә Башҡортостан Рәсәйҙә яҙғы...
Вьетнамда Башҡортостан һәм Бариа-Вунгтау виләйәте етәкселеге хеҙмәттәшлек тураһындағы килешеүгә ҡул ҡуйҙы
Вьетнамда Башҡортостан һәм Бариа-Вунгтау виләйәте етәкселеге хеҙмәттәшлек тураһындағы килешеүгә ҡул ҡуйҙы. Документта сауҙаны, инвестиция хеҙмәттәшлеген нығытыу һәм үҫтереү, эшҡыуарлыҡҡа ярҙам итеү, шулай уҡ фән, һаулыҡ һаҡлау, туризм, мәҙәниәт өлкәләрендә бәйләнештәр булдырыу хаҡында һүҙ бара....
Рәсәй һәм донъя яңылыҡтары
Рәсми Мәскәү Американың һайланған президенты Дональд Трамҡа Рәсәйҙең компроматы бар тигән хәбәрҙе ике яҡлы мөнәсәбәттәргә аяҡ салырға тырышыу, тип баһаланы.Политологтар фекеренсә, Американың демократтар партияһы Дональд Трамптың эшен мөмкин тиклем ҡатмарлаштырырға тырыша. Рәсәйҙә быны етди сәйәси...
Бөгөн - Рәсәй матбуғаты көнө
Бөгөн - Рәсәй матбуғаты көнө. Беҙҙең илдә 50 меңгә яҡын төрлө гәзит-журнал нәшер ителә. Рәсәй матбуғаты көнө республикабыҙҙа теркәлгән бер меңдән ашыу хеҙмәткәрҙәр өсөн дә әһәмиәтле. 20 быуат аҙағында республикабыҙҙа халыҡтың милли үҙаңы уянып, рухи ҡиммәттәргә сарсаған мәлдә матбуғат йылдам...
- « первая
- ‹ предыдущая
- 1
- 2
- 3
- 4
- 5
- 6
- 7
- 8
- 9
- …
- следующая ›
- последняя »


text:
«Башҡортостан» дәүләт телерадиокомпанияһы төбәк-ара конкурстың махсус призына лайыҡ булды
«Башҡортостан» дәүләт телерадиокомпанияһы XII «Яратам һине…» Төбәк-ара тыуған яҡ тураһында видеоклиптар конкурсының «Ватан яғымлылығы» номинацияһында еңеүсе тип танылды. Республиканың дәүләт телерадиокомпанияһы «Беҙҙең һайлау – бәлкәй Ватан» фондының попечителлек советы рәйесе Юрий Шафраниктың махсус призына лайыҡ булды.
Конкурс Төмән өлкәһендә үтте, тип хәбәр иттеләр БР Элемтә һәм киң коммуникациялар министрлығынан. Унда бөтә илдән бер нисә тиҫтә телекомпания ҡатнашты. «Башҡортостан» телерадиокомпанияһы эше — «Байсауыл» видеоклибы диплом менән билдәләнде.
Жюри ағзалары Өфө видеоклибын иң профессиональ эштәрҙең береһе тип атаны.


text:
Республикала «Йылмайыу операцияһы» хәйриә акцияһы иғлан ителә Фото: сайт operationsmile.org.ru
Республикала «Йылмайыу операцияһы» хәйриә акцияһы иғлан ителә
Республикала «Йылмайыу операцияһы» хәйриә акцияһы иғлан ителә Фото: сайт operationsmile.org.ru
Башҡортостан Рәсәйҙең «Йылмайыу операцияһы» хәйриә йәмәғәт ойошмаһының, «Зенит» банктар төркөмөнөң 26 майҙан алып 1 июнгә тиклем Өфөлә, Халыҡ-ара балаларҙы яҡлау көнөнә арналған, «Йылмайыу операцияһы» акцияһын үткәреү тураһында тәҡдимде ҡабул итте.
«Йылмайыу операцияһы» — ул, иренендә һәм аңҡауыңда ярыҡ һәм яңаҡ-бит өлкәһендә булған башҡа етешһеҙлектәр менән балаларға бушлай хирургия ярҙам күрһәтеүсе, Рәсәйҙең хөкүмәттеке булмаған хәйриә ойошмаһы. Бушлай хирургия операциялары акциялар сиктәрендә Рәсәйҙең төрлө ҡалаларында йылына бер нисә тапҡыр уҙғарыла. Акция барышында бушлай хирургия ярҙамын һәм консультацияны алыу мөмкинлегенә илдең теләһе ҡайһы төбәктәренән балалар эйә.
Өфөлә консультациялар һәм операцияға һайлап алыу 26 майҙа Республика балалар клиник дауаханаһы базаһында (Өфө, Степан Кувыкин урамы, 98, белешмәләр һәм телефон буйынса яҙылыу: +7-919-879-96-39) үткәреләсәк.
Тулыраҡ мәғлүмәт «Йылмайыу операцияһы» хәйриә ойошмаһы сайтында бирелгән.


text:
Башҡортостанда «Соль» этнографик экспедиция старт алды
«Соль» нәфис-документаль этнографик экспедиция 24 августа Өфөнән старт алды.
«Соль» коммерцияһы булмаған автор проектында өс өфөлө – Валентин Новоселов, Анна Кириллова һәм Сергей Лаухин ҡатнаша. Һуңғы 12 йылда улар Мәскәүҙә белем алды һәм йәшәне. Уларҙың республика буйынса сәфәре бер айға һуҙыласаҡ.
Ай дауамында авторҙар Башҡортостан буйлап йөрөп, төрлө урындарҙа буласаҡ, документаль фото һәм видеоматериалдар йыясаҡ, осрашыуҙар һәм семинарҙар үткәрәсәк, шул иҫәптән спортсылар, уҡыусылар һәм йәш йәмәғәт ойошмалары менән.
Проект эсенә экспедиция, интернет аша күрһәтеү, отчет фильм, интерактив күргәҙмәләр һәм оҫталыҡ кластары инә. Уларҙы «Бәйләнештә», Facebook социаль селтәрҙәрендә, Youtube каналында һәм Instagram сәхифәһендә күҙәтергә мөмкин.
Киләсәктә авторҙар быға оҡшаш проектты бөтә Рәсәй буйынса тормошҡа ашырырға планлаштыра.


text:
Республика көнө алдынан дәүләт наградалары һәм фатир асҡыстары тапшырыла
Ҡала мәҙәниәт һарайында уҡытыусылар һәм медиктар, мәҙәниәт һәм хоҡуҡ һаҡлау хеҙмәткәрҙәре, баш ҡаланың сәнәғәт предприятиелары вәкилдәре Республика көнөнә арналған тантанаға йыйылды. Төп дәүләт байрамы менән өфөлөләрҙе Башҡортостан Республикаһы Президенты Мортаза Рәхимов ҡотланы. Үҙенең сығышында ул республиканың дәүләт суверенитеты тураһында Декларация ҡабул ителгәндән алып ун туғыҙ йыл осоронда был көн рәсми дата ғына түгел, ә халыҡтың яратҡан байрамына әүерелде, тип билдәләне.
— Ҡатмарлы туҡһанынсы йылдарҙа республикала бик мөһим сәйәси ҡарарҙар ҡабул ителде, — тине ул, — Улар Башҡортостандың дәүләт–хоҡуҡи статусын күтәреүҙе тәьмин итте, көнүҙәк мәсьәләләрҙе үҙаллы һәм урында хәл итеү мөмкинлеге бирҙе. Тап шул арҡала беҙ республиканының иҡтисади һәм мәҙәни ҡеүәтен тарҡалыуҙан һаҡлап алып ҡалыу ғына түгел, ә дөйөм хәлде лә яйға һалыуға ирештек.
Президент әйтеүенсә, иң мөһиме беҙ үҙебеҙҙең төп байлығыбыҙҙы - Башҡортостанда йәшәгән төрлө милләт, төрлө дин тотҡан халыҡтар араһында булған ысын дуҫлыҡты, килешеп берҙәм йәшәүҙе һәм аралашыуҙы - һаҡлай алдыҡ. Был иһә йәмғиәтебеҙҙең тотороҡло булыуын аңлата.
Өфө тураһында һөйләгәндә Моратаза Рәхимов уның Рәсәй Федерацияһының таяныслы төбәктәренең береһе булып торған Башҡортостандың лайыҡлы баш ҡалаһына әүерелеүен билдәләп үтте.
— Өр-яңы үҙгәрештәр кисергән илебеҙҙә Евразияның билдәле иҡтисад, фән һәм мәҙәниәт үҙәге булараҡ Өфөнөң әһәмиәте күтәрелде, — тине республика башлығы. — Ул республиканың ғына түгел, ә бөтә Рәсәй үҫешенә тос өлөш индерә.
Тәүге ярты йыллыҡ һөҙөмтәләре буйынса миллиондан ашыу кеше йәшәгән ун бер ҡала араһында Өфө алдынғы урындарҙы биләй. Уртаса эш хаҡы буйынса ул — өсөнсө, күмәртәләп сауҙа итеү һәм халыҡҡа көнкүреш хеҙмәтләндереүе күрһәтеү буйынса — икенсе, ә инвестицияларҙың физик күләме индексы, килемһеҙ предприятиеларҙың сағыштырмаса аҙ булыуы яғынан беренсе урында тора.
Президент Өфөнөң мөһим демографик күрһәткестәр буйынса ла алда барыуын ҙур ҡәнәғәтлелек менән белдерҙе.
— Беҙҙә тыуым кимәле юғары һәм үлем күрһәткестәре түбән. Был өфөлөләрҙең яҡшы эшләүе, лайыҡлы йәшәүе тураһында һөйләй, -тине Мортаза Рәхимов.
Традиция буйынса күптәр был көндө дәүләт наградалары алды. Мәҫәлән, Өфө ҡалаһы хакимиәтенең һаулыҡ һаҡлау идаралығы начальнигы урынбаҫары Әлфиә Афзалетдинова Башҡортостан Республикаһының Хөрмәт грамотаһы менән бүләкләнде. ”Мираҫ” фольклор бейеү ансамбле артистары Данис Фәттәхов–Мөтәфи һәм Евгения Чуканова Башҡортостандың атҡаҙанған артистары исеменә лайыҡ булды. Барлығы ун бер кешегә төрлө наградалар тапшырылды.
Был көн бюджет өлкәһендә эшләгән ун биш кеше өсөн дә ғаилә байрамына әйләнәсәк. Өфө мэры Павел Качкаев уларға яңы фатир асҡыстары тапшырҙы. Бәхетле өй туйлаусылар араһында уҡытыусылар һәм табибтар, артистар һәм участка милиционерҙары бар. Республика көнө алдынан барлығы һикһән кеше социаль һәм эш урынынан бирелгән фатир аласаҡ.


text:
Республикала халыҡтың тәбиғи үҫеше йылына 5089 кеше тәшкил иткән Фото: Олег Яровиков
Республикала халыҡтың тәбиғи үҫеше йылына 5089 кеше тәшкил иткән
Республикала халыҡтың тәбиғи үҫеше йылына 5089 кеше тәшкил иткән Фото: Олег Яровиков
ӨФӨ, 2016 йыл, 28 ғинуар. /«Башинформ» мәғлүмәт агентлығы, Ксения Калинина/.
Башҡортостанстат мәғлүмәттәре буйынса, 2014 йыл менән сағыштырғанда былтыр тыуыусылар һаны кәмегән, вафат булыусылар артҡан, шулай уҡ халыҡтың тәбиғи үҫеше һаҡланған. Дөйөм алғанда, уҙған йылда тыуыусылар һаны үлеүселәр һанынан 9,4 процентҡа артҡан, тәбиғи үҫеш 5089 кеше тәшкил иткән.
«Башинформ» агентлығы хәбәр иткәнсә, 2016 йылдың 1 ғинуарына Башҡортостанда 4 071 181 кеше йәшәй. Шуларҙың 2 515 280-е — ҡала, 1 555 901-е — ауыл халҡы. Былтыр республикала йәшәүселәр 403 кешегә күберәк булған.


text:
Рудольф Нуриев иҫтәлегенә хореография училищеларының фестивале үтәсәк
Өфөлә 1-3 декабрҙә Рудольф Нуриевҡа арналған I Бөтә Рәсәй балет мәктәптәре фестивале үтәсәк. БР Мәҙәниәт министрлығында хәбәр итеүҙәренсә, илдең профессиональ бейеүселәр әҙерләүсе бөтә уҡыу йорттары ҡатнашырға заявка бирҙе. Улар иҫәбендә Мәскәү һәм Санкт-Петербург академиялары, Новосибирск, Пермь, Красноярск колледждары, Ҡазан һәм Краснодар училищелары.
Фестиваль расписаниеһында: гала-концерт, Нуриевтың ижади мираҫы мәсьәләләре буйынса түңәрәк өҫтәл һәм арҙаҡлы уҡытыусылар үткәрәсәк оҫталыҡ кластары. Һөҙөмтәлә иң сағыу йәш башҡарыусыларға ике «Күтәрелеүсе йондоҙ» («Восходящая звезда») премияһы тапшырыласаҡ.


text:
Фото:
Эстония башҡорттары Салауат Юлаевтың тыуған көнөн билдәләне
Фото:
Эстонияның Палдиски ҡалаһында Салауат Юлаевтың тыуған көнө билдәләнде. «Салауат йыйыны» байрамы бында беренсе тапҡыр үткәрелмәй. Эстония ерендә ул йылдан-йыл популярлыҡ яулай бара. Салауат көндәре йәштәрҙе патриотик рухта тәрбиәләү, халыҡтар араһындағы дуҫлыҡты нығытыу өсөн нигеҙ булып тора.
«Ағиҙел» башҡорт мәҙәни йәмғиәте йыл һайын Палдиски ҡалаһына сәфәр ойоштора. Быйыл да был матур йола тормошҡа ашырылды. Сарала ҡатнашыусылар Салауат һәйкәленә сәскәләр һалды, башҡорт халҡының милли геройын хөрмәтләп иҫкә алды.
Таллиндағы «Ағиҙел» башҡорт йәмғиәте активисы, Ишембай егете Хәйҙәр Фазлиәхмәтов Салауат Юлаевҡа һәм башҡа каторжандарға бағышлап Көрьәндән сүрәләр уҡыны. Һәйкәл янында ҡурайҙа «Уралым» көйө яңғыраны.


text:
Республикала Халыҡ-ара Мифтахетдин Аҡмулла көндәре асылды
Башҡортостанда бөйөк мәғрифәтсе Мифтахетдин Аҡмулла иҫтәлегенә бағышланған йыл һайын үткәрелеүсе саралар башланды. Быйыл улар шағирҙың 180 йыллығына арнала.
«Башинформ» агентлығына М.Аҡмулла исемендәге Башҡорт дәүләт педагогия университетынан хәбәр итеүҙәренсә, программа сараларға бай булмаҡсы. Был шағирҙың үҙенә һәм мәғрифәтселек дәүеренә бағышланған тематик күргәҙмәләр, М.Аҡмулла әҫәрҙәренә нигеҙләнгән башҡорт теле һәм әҙәбиәте буйынса асыҡ дәрестәр, шиғри конкурстар, конференциялар, түңәрәк өҫтәлдәр.
Педагогия университетында сараларға старт бирелде, унда «М.Аҡмулла һәм мәғрифәтселек дәүере» экспозицияһы асылды, артабан Аҡмулла исемендәге премия лауреаты, башҡорт әҙәбиәте һәм мәҙәниәте кафедраһы доценты Әхәт Вилданов онлайн-конференция үткәрәсәк.
Шишәмбе, 13 декабрҙә, Өфөнөң 9-сы урта дөйөм белем биреү мәктәбендә төрки халыҡтар поэзияһы кисәһе үтәсәк. 14 декабрҙә БДПУ-ла 5-11 синыф уҡыусылары араһында Аҡмулла ижады буйынса интернет-олимпиада һәм еңеүселәрҙе бүләкләү тантанаһы ойоштороласаҡ, 15 декабрҙә «Фольклорҙа һәм әҙәбиәттә дини һәм мифологик мотивтар» түңәрәк өҫтәле уҙғарыласаҡ.
«Мәғрифәтселәрҙең мәҙәниәттәге һәм мәғарифтағы гуманистик мираҫы» темаһына халыҡ-ара ғилми-ғәмәли конференция БР Дәүләт Йыйылышы – Ҡоролтай йортонда 16 декабрҙә үтәсәк. Уның сиктәрендә алты секция ултырышы ойоштороласаҡ.
«Башҡортостан – дуҫлыҡ бишеге» фольклор байрамы Өфөлә 16 декабрҙә уҙғарыласаҡ. 17 декабрҙә Аҡмулланың тыуған яғы Миәкә районында үтәсәк «Аҡмулла нәсихәттәре» байрамы һуңғы сара буласаҡ.
Башҡорт дәүләт педагогия университетынан асыҡлауҙарынса, был мөһим сарала Мәскәү, Ҡазан, Һамар, Магнитогорск, Екатеринбург, Саранск, Ырымбур, Сургут, Ижевск, Ярославль, Яр Саллы, Ҡаҙағстан, Үзбәкстан, Төркиә, Болғар юғары уҡыу йорттары вәкилдәре ҡатнашасаҡ.


text:
Башҡорт дәүләт медицина университетында ШОС илдәре проекттарының инновацион-эксперт майҙансығы ойоштороласаҡ
ӨФӨ, 2014 йыл, 14 октябрь. /«Башинформ» мәғлүмәт агентлығы, Эльмира Сабирова/.
Башҡорт дәүләт медицина университетында Шанхай хеҙмәттәшлек ойошмаһы илдәре проекттарының инновацион-эксперт майҙансығы ойоштороласаҡ, тип белдерҙе «Мәскәү эшҡыуарҙар ассоциацияһы» төбәк-ара йәмәғәт ойошмаһында Инновацион һәм венчур финанслауы буйынса комитет Рәйесе, инвестор, директорҙар советы ағзаһы һәм бер төркөм компаниялар, ойошмалар етәксеһе Дмитрий Горбунов.
— Әлеге ваҡытта «Медицина өлкәһендә алдынғы технологиялар» йүнәлеше тураһында һүҙ алып барабыҙ, әммә эштең спецификаһын киңәйтергә ниәтләнәбеҙ. Артабан, Шанхай хеҙмәттәшлек ойошмаһы илдәренең бөтә инновацион проекттары ла экспертиза аша үтәсәк, — тип аңлатты Дмитрий Горбунов. – Ҙур эш тора. Шанхай хеҙмәттәшлек ойошмаһы илдәренең инновацион проекттар һәм эксперттар базаһын булдырыу күҙҙаллана. Шулай уҡ һүҙ уҡытыу программаларын үткәреү тураһында бара.
Дмитрий Горбуновтың әйтеүе буйынса, өс айҙан һуң Башҡорт дәүләт медицина университетында тәүге экспертиза уҙасаҡ.


text:
Башҡортостан Республикаһы Конституцияһына – 20 йыл
Бөгөн, 24 декабрҙә, Башҡортостан Республикаһы Конституцияһы көнө билдәләнә. Тап ошо көндө 1993 йылда Башҡортостандың Төп Законы ҡабул ителә. Тәүге тапҡыр ул республиканың үҙенең эсендә әҙерләнә. Бынан алдағы Конституциялар союз һәм Рәсәй Конституцияларының һүҙмә-һүҙ ҡыҫҡартылған варианттары була.
Башҡортостан Республикаһы Конституцияһы төбәк территорияһында демократик хоҡуҡи дәүләттең һәм социаль йүнәлештәге иҡтисадтың нигеҙҙәрен нығыта. Республикала демократик власть институттары һәм граждандар йәмғиәте: парламент — БР Дәүләт Йыйылышы — Ҡоролтай, президентлыҡ институты ойоштороу радикаль яңылыҡ була. БР Конституцияһын ҡабул итеү менән йәмғиәтебеҙ тормошона тәүге тапҡыр күп партиялылыҡ, ирекле һайлауҙар, Конституция суды, Кеше хоҡуҡтары буйынса тулы хоҡуҡлы вәкил, Контроль-иҫәп палатаһы кеүек төшөнсәләр үтеп инә. Республикала мировой судьялар институты ойошторолоп, уңышлы эшләп килә.
20 йылда Башҡортостан Республикаһы Конституцияһы тексы билдәле бер үҙгәрештәр кисерҙе. Мөһим үҙгәрештәр һәм өҫтәмәләр 2006 йылдың июнендә индерелде. Улар илдә власть вертикален нығытыу буйынса башланғыстарҙы тормошҡа ашырыу, РФ субъекттарының юғары вазифалы кешеләренә вәкәләттәр йөкмәтеү тәртибен үҙгәртеү, муниципаль реформа үткәреү менән бәйле булды. Ләкин 1993 йылғы Конституцияның фундаменталь положениелары һаҡланды һәм заманса яңғыраш алды. Конституцияның яңы редакцияһы төп идеяларҙың күсәгилешлеген, республика хоҡуҡ системаһын төҙөүҙең төп принциптарын һаҡлауҙы, Рәсәйҙә дәүләт бөтөнлөгөн һәм дәүләт власы берҙәмлеген тәьмин итеүҙе, Рәсәй Федерацияһы һәм Башҡортостан Республикаһы вәкәләттәренең юридик нигеҙләнгән нисбәтен, халыҡ-ара хоҡуҡ нормаларын күҙәтеүҙе нығытты.
2012 йылда республика парламентарийҙары Башҡортостан Республикаһы Конституцияһына федераль ҡануниәттәге төҙәтмәләр менән бәйле үҙгәрештәр индерҙе. Федераль закон менән, РФ субъектының юғары вазифалы кешеһе РФ граждандары тарафынан йәшерен тауыш биреү юлы менән дөйөм туранан-тура һайлау хоҡуғы нигеҙендә һайлана, тип ҡаралған.


text:
Хәрби хеҙмәткә саҡырылған 500 егет Өфөнән Чита өлкәһенә ебәреләсәк
Яҙғы саҡырылышта хәрби хеҙмәткә алынған егеттәр эшелоны Өфөнән армияға оҙатыласаҡ. 500-ҙән ашыу кеше РФ Ҡораллы Көстәрен тулыландырасаҡ. Уларға Чита өлкәһендә хеҙмәт итергә тура киләсәк.
Яңы хеҙмәткә алынғандарҙы оҙатыуға арналған тантаналы митинг 2 июндә 16 сәғәттә Башҡортостан Республикаһының Хәрби хеҙмәткә саҡырыу пунктында үтәсәк.
«Башинформ» агентлығына БР Хәрби комиссариатынан хәбәр итеүҙәренсә, митингыла Башҡортостан Республикаһының хәрби комиссары вазифаһын башҡарыусы Илдар Баһауетдинов, хәрби хәрәкәт ветерандары, урындағы власть, Рус Православие Сиркәүенең Өфө епархияһы һәм Рәсәй мосолмандары Үҙәк диниә назараты вәкилдәре, йәш һалдаттарҙың ата-әсәләре ҡатнашасаҡ.


text:
Мәләүез һөт-консерва комбинаты «Һөт уңышы-2010» конкурсы Гран-прийын яуланы
Мәскәүҙә «Һөт индустрияһы-2010» VIII Халыҡ-ара форумы үтте. Башҡортостандан абруйлы тармаҡ форумында дүрт предприятие: «Мәләүез һөт-консерва комбинаты», «Аллат» ябыҡ акционерҙар йәмғиәттәре, «Бәләбәй һөт комбинаты» асыҡ акционерҙар йәмғиәте, «Мәсәғүт һөт-консерва комбинаты» яуаплылығы сикләнгән йәмғиәте ҡатнашты.
Республика предприятиелары продукцияһы тағы бер тапҡыр үҙенең юғары сифатын иҫбатланы.
БР Ауыл хужалығы министрлығы матбуғат хеҙмәтенән хәбәр итеүҙәренсә, «Һөт уңышы – 2010» дегустация конкурсы Гран-прийына «Мәләүез һөт-консерва комбинаты» ябыҡ акционерҙар йәмғиәтенең ҡоро һөт өҫтө лайыҡ булды. «Ҡорот» милли продукты алтын миҙал менән билдәләнде.
"Бәләбәй һөт комбинаты" асыҡ акционерҙар йәмғиәте «Мәрмәр Бәләбәй сыры 45%» өсөн көмөш миҙал алды. Ә Мәсәғүт һөт-консерва комбинаты бер юлы өс алтын миҙал алыуға өлгәште — ҡоро һөт, «Крәҫтиән» майы, «Адыгей» сыры өсөн.


text:
Рөстәм Хәмитов Силәбе өлкәһе губернаторы Борис Дубровский менән осрашты Фото: Башҡортостан Башлығының матбуғат хеҙмәте
Рөстәм Хәмитов Силәбе өлкәһе губернаторы Борис Дубровский менән осрашты
Рөстәм Хәмитов Силәбе өлкәһе губернаторы Борис Дубровский менән осрашты Фото: Башҡортостан Башлығының матбуғат хеҙмәте
ӨФӨ, 2015 йыл, 22 октябрь. /«Башинформ» мәғлүмәт агентлығы, Александр Смирнов/.
22 октябрҙә Өфөлә Башҡортостан Башлығы Рөстәм Хәмитовтың Силәбе өлкәһе губернаторы Борис Дубровский менән эшлекле осрашыуы булды. Төбәктәр араһында эшлекле һәм мәҙәни хеҙмәттәшлекте нығытыу мәсьәләләре тикшерелде.
Республика Башлығы Силәбе өлкәһе губернаторына башҡорт диаспораһына ярҙам күрһәтеүе өсөн рәхмәт белдерҙе.
– Башҡорт диаспораһының йәшәйешен иғтибар менән күҙәтеп барғанығыҙ өсөн рәхмәт белдерәм. Башҡортостандан ситтә көн күргән милләттәштәребеҙҙең күбеһе Силәбе өлкәһендә, – тип билдәләне Рөстәм Хәмитов.
Борис Дубровский һүҙҙәренсә, Силәбе делегацияһы бер нисә маҡсат менән килгән.
– Беренсенән, беҙгә ошо форумда ҡатнашыу бик ҡыҙыҡлы. Силәбе өлкәһенә яңы инвесторҙар, яңы эшҡыуарлыҡ барлыҡҡа килер, тип ышанабыҙ, – тине губернатор. – Икенсенән, һеҙҙең ШОС һәм БРИКС саммиттарын уҙғарыу тәжрибәһен өйрәнеү. 2020 йылда Силәбелә ошо сараны үткәрергә ниәтләйбеҙ. Тәжрибәгеҙҙе өйрәнеү беҙҙең өсөн бик мөһим.
Эшлекле хеҙмәттәшлек тураһында һөйләгәндә Борис Дубровский Башҡортостан делегацияһына Ҡытай Халыҡ Республикаһында сауҙа партнерҙарын эҙләүгә йүнәлтелгән күсмә сессияла ҡатнашырға, Рөстәм Хәмитов, үҙ сиратында, Ҡытай менән үҙ-ара эш итеү өлкәһендәге проекттарҙы берлектә ғәмәлгә ашырырға тәҡдим итте.
Рәсәй төбәктәре араһында Силәбе өлкәһе Башҡортостан өсөн мөһим сауҙа партнеры һанала. Уның Рәсәй эсендәге тауар әйләнешендәге өлөшө 10,7 процент тәшкил итә. 2014 йылда сауҙа күләме 36,2 миллиард һумға еткән. Башҡортостандан күрше төбәккә дизель яғыулығы, автомобиль бензины, картон, ҡағыҙ, минераль һәм химик ашламалар, ит һәм колбаса изделиелары, һөт продукцияһы, минераль һыуҙар оҙатыла. Республикаға ҡара металл прокаты, төҙөлөш материалдары, йөк автомобилдәре, йыһаз, үҫемлек майы, һыра, он, ярма, макарон, кондитер изделиелары, аяҡ кейеме килтерелә.


text:
Өфөлә сәйәси репрессиялар ҡорбандарын иҫкә алыу сараһы үткәрелә
Өфөлә сәйәси репрессиялар ҡорбандары хөрмәтләп иҫкә алынасаҡ. Ҡала хакимиәтенең мәғлүмәт-аналитика бүлегенән хәбәр итеүҙәренсә, 30 октябрҙә, Сәйәси репрессиялар ҡорбандарын иҫкә алыу көнөндә, Еңеүҙең 50 йыллығы исемендәге скверҙағы һәйкәлгә сәскәләр һалыу тантанаһы үтәсәк.
Шулай уҡ ҡала хакимиәте менән сәйәси репрессияларҙан зыян күргәндәргә, шулай уҡ аҡланғандарға ярҙам итеү акцияһы ла ойошторола. Уларҙың барыһына ла бүләктәр тапшырыласаҡ.
Хәтер көнө 1991 йылда булдырылған һәм шунан башлап йыл һайын билдәләнә. Был — 1930-сы йылдарҙа башланған һәм 1937-38 йылдарҙа айырыуса ҙур күләм алған сәйәси репрессиялар ҡорбандарын хөрмәтләп иҫкә алыу көнө. Рәсми мәғлүмәттәргә ярашлы, бер Башҡортостанда ғына 50 меңдән ашыу кеше репрессияланған. Өфөлә әлеге ваҡытта сәйәси репрессияларҙан зыян күргән өс меңләп кеше йәшәй.
Рәсәй Генераль прокуратураһы мәғлүмәттәре буйынса, «Сәйәси репрессиялар ҡорбандарын реабилитациялау тураһында»ғы закон ғәмәлгә индерелгәндән алып 900 меңдән ашыу кешегә ҡарата асылған 636 меңдән ашыу енәйәт эше ҡабаттан ҡаралған. Һөҙөмтәлә шуларҙың 637 меңе аҡланған. Улар араһында билдәле ғалимдар, мәҙәниәт эшмәкәрҙәре, дини лидерҙар ҙа бар. Мәҫәлән, Мәскәү һәм бөтә Рәсәй Патриархы Тихон, артист яҡташыбыҙ Рудольф Нуриев һәм башҡалар.


text:
4 майҙа хәләл-индустрия үҫешенә арналған матбуғат конференцияһы көтөлә
4 майҙа «Башинформ» агентлығында «Башҡортостанда хәләл индустрия торошо һәм уны үҫтереү перспективалары» темаһына арналған матбуғат конференцияһы үткәрелә.
Башҡортостан Республикаһы мосолмандарының Диниә назараты ҡарамағындағы «Хәләл» стандарты буйынса комитет рәйесе Тимур Шәңгәрәев хәләл продукция етештереү, уны һатыу һәм Башҡортостан предприятиеларының алдағы «KAZANHALAL 2012» һәм «MOSCOW HALAL EXPO 2012» халыҡ-ара күргәҙмәләрендә ҡатнашыуы тураһында һөйләйәсәк. Матбуғат конференцияһында Башҡортостан сауҙа ассоциацияһы, БР Сауҙа һәм ҡулланыусылар хоҡуҡтарын яҡлау буйынса дәүләт комитеты, БР Ауыл хужалығы министрлығы һәм Башҡортостан Президенты ҡарамағындағы Дәүләт-конфессия-ара мөнәсәбәттәр буйынса советы етәкселәре ҡатнаша.
Башлана – сәғәт 11-ҙә.


text:
Рәсәй һәм донъя хәбәрҙәре
Филиппиндар президенты Родриго Дутерте Америка президенты Барак Обаманы илдең эске эшенә ҡыҫылмаҫҡа саҡырған. «Мин мөстәҡил дәүләт президенты, беҙ инде күптән Американың колонияһы түгел. Минең халыҡтан башҡа хужам юҡ»,- тигән Дутерте. Ошо белдереүҙән һуң Барак Обама ике аралағы осрашыуҙы билдәһеҙ ваҡытҡа күсереү һәйбәтерәк булыр тигән.
Испанияның Валенсия өлкәһендә ҡоторған янғын торлаҡ йорттарға ҡабынған. 20 йорт көлгә әйләнгән. Бенидорма курортына хәүеф янай. Урындағы халыҡ һәм туристар эвакуацияланған. Яҡынса мәғлүмәттәр буйынса, кемдер ҡоро үләнгән ут төрткән. 42 градуслыҡ эҫелек һәм көслө ел иһә уттың артабан таралыуына булышлыҡ иткән.
Рәсәйҙең паралимпия комитеты Рио-де-Жанейролағы уйындарҙан ситләтелгән спортсылар ҡатнашлығында ролик төшөрҙө. 7 августа халыҡ-ара паралимпия комитеты Рәсәйҙең паралимпия спортсыларын уйындарҙан ситләштереү тураһында бер тауыштан ҡарар ҡабул иткәйне. Илдең Олимпия комитеты рәйесе Александр Жуков Рәсәйгә һөжүм бының менән генә тамамланмаясаҡ тип белдерҙе. Риола паралимпия уйындары 7 сентябрҙа башланырға тейеш.


text:
Фото:
Ҡоншаҡ районында мәсет асылды
Фото:
Силәбе өлкәһе Ҡоншаҡ районының Иҡсан ауылында мәсет асылды. Тантанала 200-ҙән ашыу кеше ҡатнашты, улар араһында Силәбе һәм Ҡурған өлкәләре мөфтөйө Ринат Раев, Ҡоншаҡ районы хакимиәте башлығы Вадим Закиров, Силәбе ҡалаһы башҡорттары ҡоролтайы рәйесе урынбаҫары Вячеслав Ғәниев, шулай уҡ яҡын-тирәләге ауылдарҙың имамдары ла бар ине.
«Башинформ» агентлығына Силәбе өлкәһе башҡорттары ҡоролтайының матбуғат хеҙмәте хеҙмәткәре Динә Нафиҡова хәбәр итеүенсә, ошо ауыл кешеһе Нуриәхмәт Шахов ғибәҙәт йорто төҙөү инициативаһы менән сығыш яһаған. Уның тырышлығы, ауыл халҡының һәм меценаттарҙың ярҙамы менән төҙөлөш ярайһы тиҙ тамамлана: мәсеткә былтыр июлдә нигеҙ һалынһа, 11 айҙан ул халыҡты ҡабул итергә әҙер була. Ғибәҙәтхана манараһын биҙәгән ярым ай Свердловск өлкәһенең Каменск-Уральск ҡалаһында ҡойолған.
Ҡунаҡтар мәсеткә бихисап ҡиммәтле бүләктәр тапшырған, атап әйткәндә, Вячеслав Ғәниев махсус рәүештә Мысырҙан алып ҡайтҡан ғәрәп телендәге Ҡөрьән китабын бүләк иткән.
Тантанаға йыйылыусылар, Иҡсан халҡы өсөн мәсет мәҙәни-ағартыу үҙәгенә әйләнер, тигән өмөтөн белдерә. Бында күмәкләп намаҙ уҡыласаҡ, дини эшмәкәрҙәр менән осрашыуҙар һәм дини байрамдар үткәреләсәк.


text:
Константин Толкачев блогерҙар менән аралашырға ниәтләнә
Республика парламенты спикеры Константин Толкачев киләһе аҙнала «Живой журнал»да үҙ сәхифәһендә ҡулланыусылар менән яңы парламент эше темаһына әңгәмәләшергә ниәтләнә.
«Киләһе аҙнала бер сәғәт дауамында ҡулланыусылар менән онлайн режимда әңгәмәләшәсәкмен, һорауҙарҙы алдан да ебәрергә була, — тип яҙған үҙенең блогында Константин Толкачев. — Һайлауҙарҙан һуң парламентта депутаттар составы ярайһы яңырғас — яҡынса 70 процентҡа, эш алымдары үҙгәрә, «Яңы парламенттың эше» темаһына әңгәмәләшеү, минең уйлауымса, ҡыҙыҡлы буласаҡ.
Бындай әңгәмәләшеү форматы элек тә уңышлы ҡулланылды, тине Дәүләт Йыйылышы Рәйесе. Шуға бәйле ул «ҡалған депутаттарҙы ла быға өйрәтергә» ниәтләүен белдерҙе.
«Киләсәктә бында ошондай сараларҙы комитет етәкселәре менән дә үткәрәсәкбеҙ. Был беренсе аҙым ғына, блогта башҡа төрлө эш формаларын индереүҙе уйлаясаҡбыҙ», — тип яҙылған БР Дәүләт Йыйылышы Рәйесе белдереүендә.


text:
Мосолман йәштәре осрашты
Башҡортостан Республикаһы мосолмандарының Диниә назаратында йәштәр осрашыуы үткәрелде. Бындай сара бында икенсе тапҡырына ойошторола.
БР мосолмандары Диниә назаратының йәштәр бүлеге етәксеһе Айнур Арсланов әйтеүенсә, бындай осрашыуҙар 18 йәштән 35 йәшкә тиклемге дини йәштәрҙең ялын ойоштороу өсөн кәрәк. Был ҡалала буш ваҡытты үткәреүҙең дини йәштәр йөрөй алмаған дискотека һәм төнгө клубтар кеүек төрҙәренә үҙенсә бер альтернатива булып тора. Бындай осрашыуҙарҙа йәш егеттәр һәм ҡыҙҙар бер-береһе менән таныша, төрлө уртаҡ мәнфәғәттәр таба.


text:
Кохлеар имплантация артабан үҫтереләсәк
Башҡортостанда 2011-2013 йылдарға «Башҡортостан Республикаһында кохлеар имплантация» республика маҡсатлы программаһы эшләнәсәк. БР Хөкүмәтенең был турала бойороғона республика Президенты Рөстәм Хәмитов ҡул ҡуйҙы, тип хәбәр иттеләр Хөкүмәт матбуғат хеҙмәтенән.
Быға тиклем ғәмәлдә булған 2008-2010 йылдарға «БР-ҙа кохлеар имплантация» Президент программаһы 193 балаға ишетеү һәләтен ҡайтарырға ярҙам итте. Әлеге ваҡытта Башҡортостанда йәшәгән 128 бала кохлеар имплантациянан һуң реабилитация үтә, тағы 1235 бала күҙәтеүгә алынған.
Төбәк Һаулыҡ һаҡлау министрлығы әҙерләгән яңы проект һаулыҡ һаҡлау системаһын артабан камиллаштырыуға, шул иҫәптән яңы тыуған сабыйҙарҙы 95 процент күләмендә аудиологик скрининг менән солғап алыуға һәм ҡуйылған кохлеар импланттарҙың 100 процент эшләүен тәьмин итеүгә йүнәлтелгән.
Белешмә өсөн:
Халыҡ-ара статистика мәғлүмәттәренә ҡарағанда, уртаса алғанда, яңы тыуған 1000 сабыйҙың берәүһе тоталь һаңғыраулыҡ менән яфалана. Бынан тыш, йоғошло ауырыуҙар үткәреү, имгәнеү һөҙөмтәһендә 1000 баланың берәүһе ғүмеренең тәүге йылдарында һаңғырау ҡала.
Проблеманы хәл итеүҙең берҙән-бер юлы булып ишетеү протезы ҡуйыу юлы менән реабилитациялау тора, шул иҫәптән махсус ярҙамдың юғары технологик төрө — кохлеар имплантация яһап, унан һуң оҙаҡ ваҡыт ишетеү-телмәр реабилитацияһы үткәрелә. Ишетеү һәләте боҙолған баланы телмәргә өйрәтеү уға тауыштар ишетелгән донъяға яраҡлашыу һәм һуңынан тулы белем алып, эшкә урынлашыу, йәмғиәттең тулы хоҡуҡлы ағзаһы булыу мөмкинлеге бирә.


text:
Фото:
Рөстәм Хәмитов, Өфөләге алданған өлөшсөләр 2012 йылдан да һуңға ҡалмайынса фатирлы буласаҡ, тип вәғәҙә итте
Фото:
Бөгөн Хөкүмәт Йортонда Башҡортостан Президенты Рөстәм Хәмитов ҡатнашлығында алданған өлөшсөләрҙең проблемаларын хәл итеүгә арналған кәңәшмә үтте. Кәңәшмәлә РФ Дәүләт Думаһы депутаты, «Берҙәм Рәсәй»ҙең вкладсыларҙың һәм өлөшсөләрҙең хоҡуҡтарын яҡлау буйынса эшсе төркөмө етәксеһе Александр Хинштейн, БР Хөкүмәте Премьер-министры урынбаҫары Сергей Афонин, БР прокуроры Сергей Хуртин, БР буйынса Эске эштәр министрлығы башлығы Игорь Алешин, шулай уҡ алданған өлөшсөләрҙең инициатива төркөмдәре вәкилдәре ҡатнашты.
Өфөлә йәшәүсе 2 000-гә яҡын кеше, 2003 йылдан башлап, ҡаланың төрлө биҫтәләрендә өлөшләтә ҡатнашыу шарттарында 25 торлаҡ йорт төҙөлөшөнә аҡса индергән. Ләкин «Йәшел яр», «Каскад», «Седьмое небо», «Солнечный» объекттары проблемалыға әйләнгән, кешеләр әле булһа унда фатир ала алмай.
Республиканың элекке етәкселеге алданған өлөшсөләр проблемаларына тейешле иғтибар бирмәне, һәм улар үҙ ҡарамағына ҡалдырылды. Президент вазифаһын ҡабул итеп алғас та Рөстәм Хәмитов был ҡатмарлы проблеманы хәл итеүгә әүҙем ҡушылды.
Президент белдереүенсә, был хәлдән сығыу алгоритмдарын эшкәртеү, бөтә мәғлүмәтте өлөшсөләргә еткереү һәм, ахыр килеп, тәғәйен һөҙөмтә алыу – граждандарҙы алданған өлөшсөләр категорияһынан бәхетле өй туйлаусылар категорияһына күсереү мөһим.
Рөстәм Хәмитов ауыр хәл килеп тыуыуҙа ғәйепле кешеләргә ҡарата бик ҡаты позицияла.
— Алдашыусыларҙың барыһы ла төрмәгә ултырырға тейеш, — тип ҡәтғи белдерҙе Президент. – Һеҙ, властың жуликтарға көсө етмәҫ, тип уйлайһығыҙмы? Етәсәк!
Кәңәшмәлә шулай уҡ Өфө мэры Павел Качкаев та ҡатнашты. Уның сығышында, бюджет средстволарын һәм муниципалитеттың башҡа административ ресурстарын йәлеп итеп, алданған өлөшсөләрҙең проблемаларын хәл итеү буйынса тәғәйен аҙымдар яһалыуы телгә алынды. Мәҫәлән, ҡала был проблеманы хәл итеүгә — 300 миллион, ә республика 200 миллион һум аҡса бүлгән дә инде.
Александр Хинштейн, Президенттың әүҙем позицияһы арҡаһында Өфөлә «алданған өлөшсөләр» эше урынынан ҡуҙғалды, тигән фекер белдерҙе.
— Башҡортостан халҡы власҡа ышана, сөнки власть уларҙы ишетә, шуға күрә лә проблемалар хәл ителәсәк, — тине Дәүләт Думаһы депутаты.
Рөстәм Хәмитов өлөшсөләрҙе, республика Хөкүмәте һәм Президенты зыян күргән кешеләр 2012 йылдан да һуңға ҡалмайынса торлаҡ алһын өсөн барыһын да эшләйәсәк, тип ышандырҙы.


text:
Баш ҡалабыҙҙа Ҡытайҙың Шэньян ҡалаһына арналған фотокүргәҙмә асыласаҡ
Шаршамбы, 10 октябрҙә, Башҡортостан баш ҡалаһына визит менән Ҡытай Халыҡ Республикаһының Шэньян ҡалаһы делегацияһы килә. Ике көнлөк визит Өфө һәм Шэньян ҡалалары араһында туғанлыҡ мөнәсәбәттәрен булдырыу тураһындағы килешеүҙе тормошҡа ашырыу буйынса саралар сиктәрендә ойошторола.
Өфө хакимиәтенең матбуғат хеҙмәтенән хәбәр итеүҙәренсә, визит барышында Шэньянға арналған фотокүргәҙмә ойоштороу планлаштырыла. Эштәр ҡаланың бай мәҙәниәте, үткәне һәм бөгөнгөһө, шулай уҡ ике ҡала араһындағы дуҫтарса мөнәсәбәттәр тарихы менән таныштырасаҡ.
Күргәҙмәне асыу тантанаһы 10 октябрҙә Ҡала мәҙәниәт һарайында 16.30 сәғәттә башлана.


text:
1 сентябрҙә хоҡуҡ һаҡлаусылар араһында конкурс башлана
Мәскәүҙең Хельсинки төркөмө 2010 йылда кеше хоҡуҡтарын яҡлау өлкәһендә премияларға дәғүә итеүгә конкурс иғлан итте.
Беҙҙең илдә кеше хоҡуҡтарын яҡлау эшенә ҙур өлөш индергән һәм ағымдағы йылда үҙенең эшмәкәрлегендә ярайһы ҙур һөҙөмтәләргә ирешкән РФ граждандары йәки сит ил граждандары, шулай уҡ Рәсәй биләмәһендә даими йәшәгән гражданлығы булмаған шәхестәр премияға дәғүә итеүгә күрһәтелә ала.
Хоҡуҡ һаҡлау эшмәкәрлеге менән шөғөлләнгән граждандар һәм ойошмалар премияға дәғүә итеүгә кандидаттар күрһәтеүгә хоҡуҡлы.
Премияға документтар 2010 йылдың 1 сентябренән 15 октябренә тиклем ҡабул ителә. Документтарҙы ябай почта йәки электрон почта аша ебәрергә мөмкин: 107045 Мәскәү, Оло Головин тыҡрығы, 22. Е-mail: mhg-main@online.ptt.ru
Халыҡ-ара кеше хоҡуҡтары көнөнә ҡарата йомғаҡ яһаласаҡ (2010 йылдың 10 декабре).


text:
Республикала «Берҙәм Рәсәй» көндәре үтә
Башҡортостанда «Берҙәм Рәсәй» партияһы көндәре үтә. Был юлы партияның төбәк сәйәси советы секретары, Башҡортостан Республикаһы Дәүләт Йыйылышы – Ҡоролтай рәйесе Константин Толкачев етәкселегендәге берҙәм рәсәйлеләрҙең төбәк бүлексәһе делегацияһы Туймазы районына һәм Октябрьский ҡалаһына юллана.
Программа ике көнгә иҫәпләнгән. Бөгөн делегация Туймазы районына барасаҡ. Көн сараларға бай булмаҡсы. Берҙәм рәсәйлеләр урындағы етештереүселәр тауарҙары күргәҙмәһендә, яңы тыуған сабыйҙарҙы бала табыу йортонан ҡаршы алыу, никах теркәү тантаналарында, ҡала паркындағы балалар байрамында ҡатнашасаҡ, Халыҡ университетында белем алыусылар һәм Туймазы районының Ветерандар советы ағзалары менән осрашасаҡ.
Көндөң икенсе яртыһында делегация райондың бер нисә сәнәғәт һәм аграр предприятиелары эшмәкәрлеге менән танышасаҡ. Шулай уҡ был көндә берҙәм рәсәйлеләрҙең Туймазы эшҡыуарҙары һәм «Берҙәм Рәсәй» партияһының Туймазылағы бүлексәһе менән осрашыуы үтәсәк.
Шәмбелә делегация Октябрьскийға юл тотасаҡ. Бында Башҡортостан Республикаһының мотокросс буйынса чемпионатын асыу тантанаһы буласаҡ. Шулай уҡ берҙәм рәсәйлеләр «Үҙ йортом» республика программаһы сиктәрендә ҡалала шәхси торлаҡ йорттар төҙөү барышы менән танышасаҡ, 2-се ҡала дауаханаһына барасаҡ.
Октябрьский ҡалаһына визит айырыуса спорт сараларына бай булмаҡсы. Шулай уҡ был көндө берҙәм рәсәйлеләр ҡаланың бизнес-инкубаторына һәм Өфө дәүләт нефть техник университеты филиалына барырға ниәтләй.


text:
Фото:
Мораҙым тарлауығына бейеүсе балалар йыйыла
Фото:
Иртәгә, 14 июлдә, Күгәрсен районында «Байыҡ» республика балалар башҡорт бейеүҙәре конкурсының финалы башлана. Унда 200-ҙән ашыу бала ҡатнашасаҡ. Быйыл Урал аръяғы балалары һәм уларҙың педагогтары айырыуса әүҙемлек күрһәтте. Ойоштороусылар әйтеүенсә, тәүге турҙа 400-ҙән ашыу йәш бейеүсе ҡатнашҡан. Жюри ҡатнашырға теләгәндәрҙең барыһын да ҡараһын өсөн, Өфөлә, Йылайырҙа һәм Мораҡта һайлап алыу турҙары үткән.
3 — 15 йәштәрҙәге балаларға «Соло», «Дуэт», «Трио», «Ансамбль» номинацияларында сығыш яһарға тәҡдим ителгән. Быйылғы конкурста дуэт һәм триолар айырыуса күп. Быға ғәжәпләнергә түгел: бәләкәй состав һәр ҡатнашыусының индивидуаллеген һаҡлай, хореографтың драматургиялы сағыу бейеү һалырға бөтә мөмкинлеге бар, шул уҡ мәлдә костюм тегеүгә һәм башҡаһына сығымдар кәмей.
Халыҡ бейеүҙәре байрамына Башҡортостанға шулай уҡ Ҡабарҙы-Балҡар, Чечня, Дағстан, Швейцариянан балалар фольклор ансамблдәре килә. «Байыҡ»та ҡатнашыусыларҙы һәм ҡунаҡтарҙы «Мораҙым тарлауығы» тәбиғәт паркында ҡабул итәләр. Балалар Башҡортостан тәбиғәтенең ғәжәйеп матур күренештәренә һоҡланасаҡ һәм тыуған ергә һөйөүе тағы ла нығынасаҡ.
"Байыҡ" — телевизион конкурс. Сара Башҡортостан юлдаш телеканалы һәм Республика халыҡ ижады үҙәгенең дөйөм көсө менән ойошторола. Конкурстың бар этаптары ла каналдың махсус программаларында сағылыш табасаҡ.
Финал түбәндә бирелгән план буйынса барасаҡ.
14 июль — конкурс буласаҡ урында йыйылыу, Күгәрсен районы коллективтары концерты.
15 июль — билдәле бейеүселәр һәм фольклор менән эшләүсе балетмейстерҙар ингән баһалама ағзаларынан мастер-кластар. Жюри рәйесе —Башҡортостандың халыҡ артисы Радмир Бәҙретдинов.
16 июль —гала-концерттың репетицияһы. Лауреат дипломдары һәм урындар билдәләнгән буласаҡ, әммә ҡатнашыусыларҙан сер итеп тотоласаҡ.
17 июль — гала-концерт, еңеүселәрҙе иғлан итеү.


text:
Төбәктә яҙғы сәсеүгә 28,6 мең тонна элиталы орлоҡ әҙерләнгән
Башҡортостан аграрийҙары яҙғы сәсеүгә иген һәм ҡуҙаҡлы иген культуралары орлоғон һатып алыуҙы дауам итә.
БР Ауыл хужалығы министрлығының матбуғат хеҙмәтенән хәбәр итеүҙәренсә, бөгөнгө көнгә республика хужалыҡтары 28,6 мең тонна элиталы орлоҡ әҙерләгән, планға ҡарата был 65 процент тәшкил итә.
Төбәктең 17 районы орлоҡ һатып алыу буйынса планды тулыһынса үтәгән. Шул уҡ ваҡытта уларҙың 13-ө планды арттырып үтәгән. Мәҫәлән, Илеш районы аграрийҙары планға ҡарата — ике тапҡырға күберәк, Дүртөйлө районы игенселәре бер ярым тапҡырға күберәк элиталы орлоҡ әҙерләгән.


text:
Башҡортостан халҡы «Реаль эштәр» проекты ярҙамында хәл итеү өсөн мәсьәләләр билдәләй
ӨФӨ, 2015 йыл, 17 июнь. /«Башинформ» мәғлүмәт агентлығы, Арина Рәхимҡолова/.
Башҡортостанда «Берҙәм Рәсәй»ҙең «Реаль эштәр» проектын ғәмәлгә ашырыу дауам итә. Райондарҙа йәшәүселәр граждандар йыйылышында партия ярҙамында хәл итергә мөмкин булған мәсьәләләрҙе билдәләй. Ошо көндәрҙә программаға Учалы һәм Кушнаренко райондары ҡушылды.
Учалылар эшсе төркөм төҙөгән, уны район хакимиәте башлығының социаль сәйәсәт буйынса урынбаҫары Зөһрә Гордиенко етәкләй. Төркөм составына Башҡортостан Республикаһы Дәүләт Йыйылышы — Ҡоролтай һәм район Советы депутаттары, предприятие һәм ойошма етәкселәре лә ингән.
Граждандар йыйылышында проектты тормошҡа ашырыу шарттарына ярашлы билдәләнгән башланғыстар тикшерелде. Әлеге ваҡытта республика Дәүләт Йыйылышына тәҡдим итеү өсөн документтар пакеты әҙерләнә, сөнки программа сиктәрендә республика бюджетынан муниципаль райондарға һәм ҡала округтарына субсидиялар бүлеү ҡаралған. Учалылар субсидия алыуға ғына өмөтләнмәй, урында бюджеттан тыш сараларҙы ла йәлеп итеү мәсьәләһе хәл ителәсәк. Районда «Реаль эштәр»ҙе ғәмәлгә ашырыу барышында йыйылған аҡсаны балалар баҡсаларын һәм ауыл клубтарын ремонтлауға йүнәлтеү планлаштырыла.
Партияның төбәк бүлексәһенән хәбәр итеүҙәренсә, Кушнаренко районы халҡы ла йыйылыш үткәргән, унда мөһим мәсьәләләр күтәрелгән. Улар араһында – район үҙәгенең һыу бүлгес һәм һыу менән тәьмин итеү, шулай уҡ урамдарҙы яҡтыртыу системаһын камиллаштырыу кәрәклеге. Әммә ҙур проблемаларҙы хәл итеү күп аҡса талап итә, шуға күрә яңғыраған тәҡдимдәрҙең проектҡа ярашлыһы ғына һайлап алынған. Тәү сиратта йәй көнө велоспорт менән шөғөлләнергә, ҡышҡыһын саңғыла йөрөргә, биатлонды үҙләштерергә мөмкин булған майҙансыҡ төҙөләсәк.


text:
Джордж Вашингтон
Джордж Вашингтон (ингл. George Washington; 1732 йылдың 22 феврале[3][4] — 1799 йылдың 14 декабре) — Бөйөк Британияға ҡаршы барған Америка үҙаллылығы өсөн һуғышта (1775 — 1783 йылдар) Континенталь ғәскәр етәксеһе, Америка Ҡушма Штаттарының тәүге президенты (1789 — 1797 йылдар).
1775 йылда Континенталь конгресс Вашингтонды Америка революцион ғәскәре башлығы итеп билдәләй. Бостонды ҡамауҙан алып 1781 йылда британ ғәскәре Йорктаунда еңелеүенә тиклем ул Континенталь ғәскәр башында тора. 1783 йылда, һуғыш тамамланып, Париж килешеүе Ҡушма Штаттарҙың үҙаллылығын танығас, Вашингтон шәхси тормошона әйләнеп ҡайта һәм үҙенең Маунт-Вернондағы өйәҙендә йәшәй башлай.
1787 йылда Филадельфияла үткәрелгән Конституцион йыйылышта Ҡушма Штаттар Конституцияһын төҙөүҙә ҡатнаша. 1789 йылдан ул Ҡушма Штаттарҙың президенты вазифаһын биләй. Ул Британия һәм Франция араһында барған һуғыш арҡаһында икегә бүленгән донъяла ауырлыҡтарға ҡаршы тора алырлыҡ көслә дәүләт булдыдырға тырыша. 1793 йылда нейтраллек иғлан итеүе сит ил бәрелештәренә йәлеп ителмәҫкә мөмкинлек бирә. 1795 йылда Британия менән Джей килешеүе тип исемләнгән килешеү төҙөлөүе ике ил араһында сауҙа үҫешеүенә булышлыҡ итә. Рәсми рәүештә бер фирҡәгә лә кермәһә лә, Вашингтон федералистар фирҡәһе тәҡдим иткән программаларҙы яҡлап сыға. Шулай, был фирҡә тәҡдиме менән милли банк булдырыла, һалып системаһы яйға һалына һәм башҡа финанс мәсьәләләр хәл ителә. Вашгингтондың хушлашыу мөрәжәғәте Американың артабанғы сәйәсәтенә ҙур йоғонто яһай.
Вашингтон 1799 йылда үлеп китә. Уны ерләгән ваҡытта генерал Генри Ли телмәрендә әйтеп үтелеүенсә, Вашингтон «һуғыш ваҡынында — тәүгеләрҙән, солох ваҡытында — тәүгеләрҙән һәм яҡташтарының йөрәгендә — тәүгеләрҙән».
Йөкмәткеһе
Тормош юлының башланыуы[үҙгәртергә | вики-тексты үҙгәртергә]
Джордж Вашингтон 1732 йылдың 22 февралендә (иҫке стиль буйынса, 1732 йылдың 11 февралендә) Хантинг-Крик плантацияһында (хәҙерге Вирджиния штаты[5]) Августин Вашингтон һәм уның икенсе ҡатыны Мэрия Бол Вашингтондың тәүге улдары булып тыуа. Алты йәшлек сағында ғаиләһе менән Ферри Фарм фермаһына күсенә, бында уға атаһы һәм ағаһы белем бирә. 11 йәшлек сағында Вашингтондың атаһы үлеп китә.
Йәш сағында Вашингтон ер үлсәүсе булып эшләй. 1748 йылда лорд Фэйрфакстың Шенандоа тигеҙлегендә ер үлсәү экспедицияһында ҡатнаша. 1749 йылда Калпеппер графлығының ер үлсәүсеһе вазифаһына тәғәйенләнә. Шул йылдарҙа ағаһы Лоуренс аша Вашингтон Огайо компанияһы — Огайо йылғаһы ярҙарында төҙөлөш алып барыусы компания менән ҡыҙыҡһына башлай — ағаһы был компанияның акционеры булып тора. 1752 йылдың июнендә Лоуренс туберкулёз менән ауырып, үлеп китә. Джорджҡа уның милегенең өлөшө, шул иҫәптән Александрия ҡалаһы янындағы Маунт-Вернон өйәҙе, Лоуренстың колония адъютанты булараҡ үтәгән бурыстарының ҡайһы берҙәре күсә.
1753 йылда Вирджиния губернаторы Роберт Динуидди Вашингтонға Форт-ле-Бефҡа (хәҙерге Уотерфорд, Пенсильвания штаты) британдарҙың француздарға ультиматумын илтергә бойора. Был хат француздарҙың Огайо йылғаһы янындағы британ ерҙәрендә төҙөлөштө туҡтатырға тейешлеге тураһында киҫәтә. Вашингтондың был хәүефле сәйәхәте ун бер аҙна дауам итә. Артабан был ультиматум ике колониаль көс араһында ыҙғыш башланыуға сәбәпсе була.
Француздар һәм индейҙар менән һуғыш[үҙгәртергә | вики-тексты үҙгәртергә]
1754 йылда, Динуидди Вашингтонды подполковник итеп билдәләй һәм француздарҙың Огайо йылғаһы буйында Дюкен фортын төҙөүенә ҡаршы тиҙ арала йыйылған экспедидияның етәксеһе итеп ҡуя. Вашингтон үҙенең төркөмө менән француз фортына табан юл ала, юлында француз командиры Жозеф Кулон де Жюмонвиль етәкселек иткән 30 кешелек төркөмгә тап була һәм уға һөжүм итә. Француздар тиҙ арала бирелә, әммә Вашингтондың кешеләрен ярҙамға килгән күпкә ҙурыраҡ француз төркөмө ҡамап ала. Әсирлеккә эләккән Вашингтонды Жюмонвилде үлтереүен таныуы тураһында ҡағыҙға ҡул ҡуйырға күндереп, ебәрәләр.
1755 йылда Вашингтон уңышһыҙ тамамланған Мононгахила экспедицияһында британ генералы Эдуард Брэддоктың ярҙамсыһы рәүешендә ҡатнаша. Был экспедиция Огайоны яулап алыуға британдарҙың төп ынтылышы була. Брэддок еңеүенә шул тиклем ышана, һалдаттарына ул парадҡа барған һымаҡ марш һәм йырҙар менән барырға бойора. Вирждиния һәм инглиз йыйылма ғәскәре күпләп ҡырыла, Брэддок бәрелеш ваҡытында алған ауыр яраһынан сигенеү ваҡытында һәләк була. Вашингтон иһә Мононгахила геройы булараҡ танылыу ала — ул һанаулы ғына ҡалған офицерҙар менән бер рәттән, сигенергә мәжбүр булған ғәскәрҙең ҡалдығын туплай. Был ваҡиғанан һуң Вашингтонға полковник дәрәжәһе бирелә.
1758 йылда Вашингтон генерал Форбс экспедицияһында ҡатнаша. Был экспедиция француздарҙың Дюкен фортын ҡалдырыуға килтерә, һәм британдар уның урынында Питтсбург ҡалаһын нигеҙләй. Ошо уҡ йылда Вашингтон үҙенең хәрби карьераһын ҡалдыра, киләһе ун алты йылын ул Вирджинияла плантатор һәм сәйәсмән булып үткәрә.
Һуғыштар араһында[үҙгәртергә | вики-тексты үҙгәртергә]
Вашингтонды Аҡ йорт имениеһында йәшәүсе тол ҡатын Марта Дендридж Кастис менән, Джордж француздар һәм индейҙар менән һуғыштан ҡайтҡас, Мартаның дуҫтары таныштыра. Тәүге күрешеүҙәренән һуң өс аҙна үткәс, Джордж уға өйләнешергә тәҡдим итә. 1759 йылдың 6 ғинуарында Джордж менән Марта, икеһе лә 27 йәшлек сағында, Мартаның өйөндә - Аҡ йортта өйләнешә, был йорт артабан президент йортона исем бирә. Яңы тыуған ғаилә Маунт-Вернонға күсенә, Джордж плантатор эшенә тотона, сәйәсәткә ылыға. Джордж һәм Мартаның уртаҡ балалары булмай, әммә ул Мартаның тәүге никахынан ике балаһын яратып тәрбиәләй.
Вашингтондың бай ҡатынға өйләнеүе уның йәмғиәттә бейегерәк урын биләүенә булышлыҡ итә, Джордж Вашингтон Вирджинияның иң бай кешеһенә әйләнә. Ул ауыл хужалығы эшенә әүҙем тотона, йыш ҡына ерҙәр һатып алып, үҙенең плантацияларын киңәйтә. 1758 йылдың башында ул француздар һәм индейҙар менән һуғыш ветераны һәм бай плантатор булараҡ, Вирджиния Закондар сығарыу палатаһына һайлана. 1760 – 1774 йылдарҙа ул Фэйрфакс графлығы судьяһы вазифаһын биләй.
Вашингтон колония режимына ҡаршы күтәрелгән хәрәкәткә 1769 йылда алдынғылар рәтендә ҡушыла — ул дуҫы Джордж Мейсон башлаған инглиз тауарҙарына бойкот ойоштороуҙа ҡатнаша. Был бойкот колонияға килтерелгән күп тауарҙарға яңы һалымдар ҡаралған Тауншенд закондарына ҡаршы башлана. Һөҙөмтәлә, 1770 йылда инглиз парламенты был закондарҙы юҡ итә. 1774 йылдың июлендә ул Фэйрфакс графлығы йыйылышына рәйес итеп һайлана, Фэйрфакс графлығы закондар йыйынтығы төҙөүҙә ҡатнаша. Был ултырыш һөҙөмтәһендә артабан Континенталь конгресс ойошторола. Беренсе Континенталь конгресҡа Вашингтон делегат итеп һайлана.
Америка революцияһы[үҙгәртергә | вики-тексты үҙгәртергә]
1775 йылдың апрелендә Икенсе Континенталь конгресс йыйылыу мәленә Америка колонистары һәм британ көстәре араһында бәрелештәр йышая. Вашингтон был йыйылышҡа, һуғышҡа әҙерлеген аңлатып, хәрби кейемдә килә. Конгресс 1775 йылдың 14 июнендә Континенталь ғәскәр булдыра. Вашингтондан башҡа ғәскәр башлығы роленә дәғүә итерлек башҡа бер кем дә булмай, хәрби тәжрибәһе, һүҙенең өҫтөнлөгө, патриот булараҡ яулаған даны һөҙөмтәһендә, ул Конгресс тарафынан бер тауыштан Контитенталь ғәскәр етәксеһе итеп һайлана, Вашингтонға генерал-майор дәрәжәһе бирелә.
1775 йылдың июлендә революцион ғәскәр британ көстәре урынлашҡан Бостонды ҡамауҙа тота. Вашингтон ғәcкәре янына килеп еткәс, көкөрт етмәгәнлеген аңлап ҡала. Вашингтон инглиз форттарына һөжүм итеп, инглиз ҡоралдары менән ғәскәрен тәьмин итә. 1776 йылдың мартына британ ғәскәре Бостонды ҡалдырырға мәжбүр була. Вашингтон ғәскәрен Нью-Йоркҡа табан алып китә.
1776 йылдың авгусында британ генералы Уильям Хоу Нью-Йоркҡа көслө һөжүм башлай. Вашингтондың ғәскәре, британ көстәре менән бер нисә уңышһыҙ бәрелештән һуң, Нью-Йорктан Нью-Джерси аша сигенергә мәжбүр була. Континенталь ғәскәрҙең киләсәге шик аҫтында ҡала. 1776 йылдың 25 декабре төнөндә Вашингтон контратакаға күтәрелеп, Америка ғәскәрен Делавэр йылғаһы аша алып сыға, Трентонда меңгә яҡын гессен һалдаттарын (ялланып һуғышыусы немец һалдаттары) әсир итә. Был уңышын ул Принстон яуындағы еңеүе менән нығыта. Был ҡыш яуланған еңеүҙәр ғәскәрҙең ышанысын арттыра, Вашингтондың ғәскәр башлығы булараҡ даны арта, был революцион ғәскәр сафына йәштәр ылығыуына килтерә.
1777 йылдың 11 сентябрендә Брэндивайн яуында британ ғәскәрҙәре Вашингтондың ғәскәрен ҡыйратып, 36 сентябрҙә ҡаршылыҡһыҙ Филадельфияны ала. Октябрҙең башында Вашингтон ғәскәре Джермантаундағы британ гарнизонына уңышһыҙ хөжүм итә. Был ваҡытта генерал Бургойн етәкселеге аҫтындағы британ ғәскәре Саратога ҡалаһы янында тулыһынса Г.Гейтс етәкәгән америка ғәскәренең әсирлегенә эләгә. Бургойндың еңелеүе американдарҙың француздар менән хәрби килешеү төҙөүенә булышлыҡ итә. Шулай итеп, революцион күтәрелеү донъя кимәлендәге һуғышҡа әйләнә.
1777 йылдың декабрендә Вашингтон ғәскәре Вэлли-Форджта урынлаша һәм киләһе алты айҙы бында үткәрә. Ҡыш эсендә ғәскәрҙең байтаҡ өлөшө һалҡындан, аслыҡтан һәм ауырыуҙарҙан үлә. Шулай ҙа яҙ ғәскәр яңы көс менән ҡышҡы лагеренән ҡуҙғала. 1778 йылда генерал Г. Клинтон етәкләгән инглиз ғәскәре Филадельфияны ҡалдырып, төп көсөн Нью-Йоркта туплай. Американдарҙың һәм француздарҙың берләшкән ғәскәре британ ғәскәрен Вирджинияға ҡыҫырыҡлағас, 1781 йылдың 19 октябрендә Йорктаунда тәүгеләрҙең еңеүе һуғышҡа нөктә ҡуя.
Шулай итеп, һуғыштағы уңыштары менән билдәле Вашингтон, еңеүе алдынан күп еңелеүҙәргә дусар була.
1783 йылдың мартында оҙаҡ ваҡыт түләүһеҙ һуғышҡан Континенталь ғәскәр офицерҙары Конгрессҡа ҡаршы берләшә, - улар Вашингтондың Конгресты тарҡатып, хакимлыҡты үҙ ҡулына алыуын теләй. Әммә Вашингтон, үҙенең йоғонтоһо ярҙамында ғәскәрҙә тәртип урынлаштыра. Ошо йылдың сентябрендә төҙөлгән Париж килешеүе Ҡушма Штаттарҙың үҙаллылығын таный. 25 ноябрҙә британ ғәскәре Нью-Йоркты ҡалдыра, яңы хөкүмәт етәкселекте үҙ ҡулына ала. 4 декабрҙә Фраунсис тавернаһында Вашингтон яуҙаш дуҫтары менән хушлашып, 1783 йылдың 23 декабрендә ғәскәр башлығы вазифаһын ҡалдыра. Артабан 13 штаттан торған яңы дәүләт Конфедерация статьялалаhы тип аталған тәүге дөйөм закондар йыйынтығын ҡабул итә.
Вашингтон Маунт-Вернонға ҡайта, әммә уның тыныс тормошо оҙаҡҡа һуҙылмай. 1787 йылдың йәйендә Филадельфияла үткәрелгән Конституцион йыйылышҡа саҡырыла һәм йыйылыштың рәйесе итеп һайлана. Был йыйылышта Америка Ҡушма Штаттарының Конституцияһы төҙөлә. Конституцияны бөтә 13 штат та ҡабул итә.
Президент вазифаһында[үҙгәртергә | вики-тексты үҙгәртергә]
1789 йылда һайлаусылар коллегияһы Вашингтонды бер тауыштан президент вазифаһына һайлай. 1789 йылдың 30 апрелендә Нью-Йорктың Федерал-холлында ул президент антын бирә, шулай итеп, Вашингтон Америка Ҡушма Штаттарының беренсе президенты вазифаһына аяҡ баҫа. Джон Адамс вице-президент вазифаһына һайлана.
Конгресс президенттың эш хаҡын 25000 доллар күләмендә билдәләй – был ул ваҡыт өсөн байтаҡ ҙур сумма була. Был ваҡытта унһыҙ ҙа бай булған Вашингтон был сумманан баш тарта, әммә Конгресс өгөтө менән ризалаша.
1792 йылда һайлаусылар коллегияһы Вашингтонды ҡайтанан бер тауыштан президент вазифаһына һайлай. Өсөнсө тапҡырға Вашингтон был вазифанан баш тарта һәм Конституцияға президент вазифаһына ике тапҡырҙан артыҡ һайланыуҙы сикләүсе төҙәтмә керетә.
Эске үҙгәрештәр[үҙгәртергә | вики-тексты үҙгәртергә]
Вашингтон тәүге президент булараҡ, президент вазифаһының йөкләмәләрен, яуаплылығын билдәләүсе булып тора. Ул Конституцияға ярашлы демократик ил булдырыуҙы үҙенең төп маҡсаты итеп ҡуя.
Вашингтон үҙе бер фирҡәгә лә кермәй һәм төрлө фирҡәләр барлыҡҡа килеүе үҙ-ара бәхәстәр тыуҙырып, илдең ныҡлығын ҡаҡшата, тигән фекерҙә була. Әммә ваҡыт үтеү менән, президенттың яҡын кәңәшселәре араһында, фекерҙәр айырмалығы һөҙөмтәһендә, ике фракция барлыҡҡа килә. Финанстар министрлығы секретары Александр Гамильтон федералистар фирҡәһен, дәүләт секретары Томас Джефферсон республиканецтар фирҡәһен булдыра. Гамильтон илдең финанс үҫешен яйға һалыу өсөн милли банк булдырыуҙы, дәүләт бурыстарын хеҙмәтләндереүҙе, дөйөм милли аҡса системаһын булдырыуҙы һәм башҡа финанс үҙгәртеүҙәрҙе күҙ уңында тотҡан программа тәкдим итә. Вашингтон иһә был программаны хуплап, уны тормошҡа ашырыуҙа булышлыҡ итә. Ғөмүмән, Вашингтон федералистар фирҡәһен күп һорауҙарҙа яҡлап сыға.
1791 йылда Конгресс иҫерткес эсемлектәр яһап һатыусыларға өҫтәмә һалым керетә, был фермер хужалыҡтарында, бигерәк тә Пенсильванияла, ҡаршылыҡтарға килтерә. Артабан был ҡаршылыҡ олоғайып, Виски ихтилалы тип исемләнгән ихтилалға әүерелә. Федераль ғәскәр ҡаршылыҡты туҡтатыр өсөн бигерәк бәләкәй була, һәм Вашингтон 1792 йылда Пенсильвания, Вирджиния һәм бүтән штаттарҙан йыйылма халыҡ ғәскәре булдырып, үҙ етәкселеге аҫтында ҡаршылыҡ тоҡанған райондарға алып бара. Эш баш күтәреүселәр менән асыҡ бәрелешкә тиклем барып етмәй, әммә яңы хөкүмәт ошо ваҡиғала үҙенең көслөлөгөн, дәүләт ныҡлығын һаҡлып ҡалыр өсөн ҡоралға тотона алыуын иҫбат итә.
Тышҡы сәйәсәте[үҙгәртергә | вики-тексты үҙгәртергә]
Был ваҡытта Франция һәм Англия һуғыш хәлендә була. Вашингтон Европала барған үҙ-ара бәхәстәргә ҡыҫылмауҙы хуп күрә. Гамильтон һәм Вашингтон Британия менән мөнәсәбәттәрҙе яйға һалыу, ҡайтанан һуғыш тоҡаныу хәүефен булдырмау өсөн Джей килешеүе тип исемләнгән килешеү әҙерләй. Франция яҡлы Джефферсон фирҡәһе ағзалары килешеүгә ҡырҡа ҡаршы тора. Шулай ҙа Вашингтон менән Гамильтон, Вашингтондың хуплауы йоғонтоһо менән, Сенаттың килешеүҙе ҡабул итеүенә өлгәшә. 1794 йылдың 19 ноябрендә юғары судъя Джон Джей килешеүгә ҡул ҡуя. Һөҙөмтәлә, революцияға тиклемге бәхәсле һорауҙарҙың күбеһе хәл ителә, Канада – Ҡушма Штаттар сиге билдәләнә, иң мөһиме – килешеү Британия менән яңы һуғыш башланыу мөмкинлеген юҡ итә һәм ике ил араһында сауҙа итеү үҫешә. Әммә был Францияның ҡәнәғәтһеҙлегенә килтерә һәм ил эсендәге сәйәси бәхәстәрҙең төп сәбәбе булып тора.
Хушлашыу хаты[үҙгәртергә | вики-тексты үҙгәртергә]
1796 йылда Вашгингтондың Америка халҡына хушлашыу мөрәжәғәте баҫылып сыға. Был Американың артабанғы сәйәсәтенә иң ҙур йоғонто яһаусы баҫма була. Вашингтон был мөрәжәғәтте йыл башынан Гамильтон ярҙамы менән әҙерләй. Унда Вашингтон милли берҙәмлектең, Конституцияның, закондар үтәлеүенең мөһимлеген әйтеп үтә, сәйәси фирҡәләрҙең дәүләт ныҡлығын ҡаҡшатыуын һыҙыҡ аҫтына ала.
Вашингтон үҙенең мөрәжәғәтендә Американың эске сәйәсәтенә сит илдәр ҡыҫылыуына, Американың Европала барған ыҙғыштарға йәлеп ителеүенә юл ҡуймаҫҡа кәрәклеге хаҡында киҫәтә. Ул бөтә илдәр менән татыулыҡта йәшәп, улар менән сауҙа үҫтереүҙе хуплай, әммә Европа һуғыштарынан, ҡайһылыр илдең яғын алыуҙан ситтә тороу кәрәклеген әйтеп үтә.
Хаҡлы ялға сығыуы һәм үлеме[үҙгәртергә | вики-тексты үҙгәртергә]
1797 йылдың мартында, президент вазифаһынан киткәндән һуң, Вашингтон ҡатыны Марта менән Маунт-Вернонға ҡайта һәм күп ваҡытын фермер хужалығына бағышлай. 1798 йылдың 13 июлендә, Франция менән мөнәсәбәттәр киҫкенләшкәс, Джон Адамс Вашингтонға генерал-лейтенант дәрәжәһе биреп, уны ғәскәр башлығы итеп билдәләй. Был вазифала ул көтөлмәгән осраҡтарҙа ҡулланырлыҡ Ваҡытлы ғәскәр булдырыуҙа ҡатнаша, әммә үҙе бер яу ҙа үткәрмәй.
1799 йылдың 12 декабрендә ҡарлы, борсаҡлы һалҡын ямғыр аҫтында Вашингтон һыбай фермаһын тикшереп бер нисә сәғәт үткәрә. Киске аш ваҡытында һыуланған кейемен алыштырмайса өҫтәл артына ултыра. Икенсе көн иртән тәне янып уяна, артабан ауырыуы пневмонияға әйләнә. 1799 йылдың 14 декабрендә, 67 йәшендә ул үлеп китә. Ҡатыны Марта Вашингтон уның үлеменән һуң бер-береһе араһындағы хаттарҙы яндыра, хаттарҙын өсөһө генә һаҡланып ҡала.
Вашингтон Маунт-Вернонда ерләнә. Уның үлеменән һуң Америка ғәскәре һалдаттары алты ай дауамында ҡулдарына ҡара лента бәйләп йөрөтә, Наполеон Бонапарт Францияла ун көнлөк траур иғлан итә. 1976 йылдың 19 ғинуарында, Ҡушма Штаттарҙың ике йөҙ йыллығында Джорж Вашингтонға Конресс палаталары тарафынан Ҡушма Штаттар Армияһы генералы дәрәжәһе бирелә.
Әлеге көндә Вашингтондың һүрәте йыш ҡына Ҡушма Штаттарҙың символы булараҡ ҡулланыла. Уның хөрмәтенә Американың башҡалаһында ҙур һәйкәл ҡуйыла, штат, уҡыу йорттары, ер-һыу, Америка ҡалаларының төп урамдары, башҡаланың үҙе лә тәүге президент исемен йөрөтә.
Иҫкәрмәләр[үҙгәртергә | вики-тексты үҙгәртергә]
Тышҡы һылтанмалар[үҙгәртергә | вики-тексты үҙгәртергә]
- Джордж Вашингтон — хәҙерге американ ҡаһарман
- George Washington
- Washington: The Forging of a Nation
- The Crossing
Әҙәбиәт[үҙгәртергә | вики-тексты үҙгәртергә]
- Ушаков В. А., Джордж Вашингтон: страницы истории, СПб., 2006
- Анненская А. Н., Георг Вашингтон и война за независимость, СПб., Монтвид, ценз. 1899
- Гизо, Франсуа, В борьбе за свободу : Очерки из жизни Вашингтона, СПб., 1907
- Валуева-Мунт А. П., Джордж Вашингтон / Сост. А. П. Мунт, СПб, 1880
- Alden, John R. (1993). George Washington, a Biography. Norwalk: Easton Press.
- Anderson, Fred (2000). Crucible of War: The Seven Years' War and the Fate of Empire in British North America, 1754–1766. New York: Alfred A. Knopf. ISBN 978-0-375-40642-3.
- Anderson, Fred (2005). The War That Made America: A Short History of the French and Indian War (abridged ed.). New York: Viking. ISBN 978-0-670-03454-3.
- Bell, William Gardner (2005) [1983]. Commanding Generals and Chiefs of Staff, 1775–2005: Portraits & Biographical Sketches of the United States Army's Senior Officer. Washington, D.C: Center of Military History, United States Army. pp. 52–53, 66–67. ISBN 0-16-072376-0. CMH Pub 70–14.
- Boller, Paul F. (1963). George Washington & Religion. Dallas: Southern Methodist University Press. OCLC 563800860.
- Boller, Paul F. (1995). Not So!: Popular Myths About America from Columbus to Clinton. New York: Oxford University Press. ISBN 0-19-509186-8.
- Brookhiser, Richard (1996). Founding Father: Rediscovering George Washington. New York: Free Press. ISBN 0-684-82291-1.
- Buchanan, John (2004). The Road to Valley Forge: How Washington Built the Army That Won the Revolution. Hoboken, N.J: John Wiley & Sons. ISBN 978-0-471-44156-4.
- Bumgarner, John R. (1994). The Health of the Presidents: The 41 United States Presidents Through 1993 from a Physician's Point of View. Jefferson, N.C: McFarland & Co. ISBN 0-89950-956-8.
- Carp, E. Wayne (1990) [1984]. To Starve the Army at Pleasure: Continental Army Administration and American Political Culture, 1775–1783. Chapel Hill: University of North Carolina Press. p. 220. ISBN 978-0-8078-4269-0. Retrieved November 13, 2011.
- Chernow, Ron (2010). Washington: A Life. New York: Penguin Press. ISBN 978-1-59420-266-7., Pulitzer Prize
- Cunliffe, Marcus (1958). George Washington, Man and Monument. Boston: Little, Brown. OCLC 58007859.
- Dalzell, Robert F., Jr.; Dalzell, Lee Baldwin (1998). George Washington's Mount Vernon: At Home in Revolutionary America. New York: Oxford University Press. ISBN 0-19-512114-7.
- Elkins, Stanley M.; McKitrick, Eric (1995) [1993]. The Age of Federalism. New York: Oxford University Press. ISBN 978-0-19-509381-0., standard political history of 1790s
- Ellis, Joseph J. (2004). His Excellency: George Washington. New York: Alfred A. Knopf. ISBN 1-4000-4031-0.
- Espinosa, Gastón (2009). Religion and the American Presidency: George Washington to George W. Bush with Commentary and Primary Sources. New York: Columbia University Press. ISBN 978-0-231-14332-5.
- Ferling, John E. (2000). Setting the World Ablaze: Washington, Adams, Jefferson, and the American Revolution. New York: Oxford University Press. ISBN 0-19-513409-5.
- Ferling, John E. (2009). The Ascent of George Washington: The Hidden Political Genius of an American Icon. New York: Bloomsbury Press. ISBN 978-1-59691-465-0.
- Ferling, John E. (2010) [1988]. First of Men: A Life of George Washington. New York: Oxford University Press. ISBN 978-0-19-539867-0.
- Fischer, David Hackett (2004). Washington's Crossing. Oxford, England; New York: Oxford University Press. ISBN 0-19-517034-2.
- Fishman, Ethan M.; Pederson, William D.; Rozell, Mark J., eds. (2001). George Washington, Foundation of Presidential Leadership and Character. Westport, Conn: Praeger. ISBN 0-275-96868-5.
- Flexner, James Thomas (1965). George Washington: the Forge of Experience, 1732–1775. Boston: Little, Brown. OCLC 426484.
- Flexner, James Thomas (1974). Washington: The Indispensable Man. Boston: Little, Brown. ISBN 0-316-28605-2.
- Freeman, Douglas Southall (1948). George Washington, a Biography 7 v. New York: Scribner. OCLC 732644234.
- Freeman, Douglas Southall (1968). Harwell, Richard Barksdale, ed. Washington. New York: Scribner. OCLC 426557.
- Gregg, Gary L., II; Spalding, Matthew, eds. (1999). Patriot Sage: George Washington and the American Political Tradition. Wilmington, Del: ISI Books. ISBN 1-882926-38-2.
- Grizzard, Frank E., Jr. (2002). George Washington: A Biographical Companion. Santa Barbara, Calif: ABC-CLIO. ISBN 1-57607-082-4.
- Grizzard, Frank E., Jr. (2005). George!: A Guide to All Things Washington. Buena Vista, Va: Mariner Pub. ISBN 0-9768238-0-2.
- Higginbotham, Don (1971). The War of American Independence: Military Attitudes, Policies, and Practice, 1763–1789. New York: Macmillan. OCLC 142627.
- Higginbotham, Don (1985). George Washington and the American Military Tradition. Athens: University of Georgia Press. ISBN 0-8203-0786-6.
- Higginbotham, Don, ed. (2001). George Washington Reconsidered. Charlottesville: University Press of Virginia. ISBN 0-8139-2005-1.
- Higginbotham, Don (2002). George Washington: Uniting a Nation. Lanham, Md: Rowman & Littlefield Publishers. ISBN 0-7425-2208-3.
- Hirschfeld, Fritz (1997). George Washington and Slavery: A Documentary Portrayal. Columbia: University of Missouri Press. ISBN 0-8262-1135-6.
- Hofstra, Warren R., ed. (1998). George Washington and the Virginia Backcountry. Madison, Wis: Madison House. ISBN 0-945612-50-8.
- Hughes, Rupert (1926). George Washington... New York: W. Morrow & Co. OCLC 17399028.
- Jensen, Merrill (1948). The Articles of Confederation: An Interpretation of the Social-Constitutional History of the American Revolution, 1774–1781. Madison: University of Wisconsin Press. OCLC 498124.
- Johnson, William (1919). George Washington, the Christian. New York: The Abingdon Press. OCLC 19524242. Retrieved December 29, 2011.
- Ketchum, Richard M. (1999) [1973]. The Winter Soldiers: The Battles for Trenton and Princeton. New York: Henry Holt. ISBN 0-8050-6098-7.
- Lancaster, Bruce; Plumb, John H. (1985). The American Revolution. New York: American Heritage Press. ISBN 0-8281-0281-3., heavily illustrated
- Lengel, Edward G. (2005). General George Washington: A Military Life. New York: Random House. ISBN 1-4000-6081-8.
- Mann, Barbara Alice (2005). George Washington's War on Native America. Westport, Conn: Praeger. ISBN 0-275-98177-0.
- Middlekauff, Robert. Washington's Revolution: The Making of America's First Leader (2015), the revolution from General Washington's perspective Excerpt McCullough, David (2005). 1776. New York: Simon & Schuster. ISBN 0-7432-2671-2.
- O'Brien, Conor Cruise (2009). First in Peace: How George Washington Set the Course for America. Foreword by Christopher Hitchens. Cambridge: Da Capo Press. ISBN 978-0-306-81619-2.
- Parry, Jay A.; Allison, Andrew M. (1991). The Real George Washington: The True Story of America's Most Indispensable Man. United States: National Center for Constitutional Studies. ISBN 978-0-88080-014-3.
- Randall, Willard Sterne (1997). George Washington: A Life. New York: Henry Holt & Co. ISBN 0-8050-2779-3.
- Rasmussen, William M. S.; Tilton, Robert S. (1999). George Washington-the Man Behind the Myths. Charlottesville: University Press of Virginia. ISBN 0-8139-1900-2.
- Unger, Harlow Giles (2013). "Mr. President" George Washington and the Making of the Nation's Highest Office. Boston: Da Capo Press, A Member of the Perseus Book Group. ISBN 978-0-306-82241-4.
- Vadakan, Vibul V., M.D. (Winter–Spring 2005). "A Physician Looks At The Death of Washington". The Early America Review (DEV Communications) 6 (1). ISSN 1090-4247.
- Wallenborn, White McKenzie, M.D. (November 5, 1997). "George Washington's Terminal Illness: A Modern Medical Analysis of the Last Illness and Death of George Washington". The Papers of George Washington. University of Virginia.
- Wiencek, Henry (2003). An Imperfect God: George Washington, His Slaves, and the Creation of America. New York: Farrar, Straus and Giroux. ISBN 0-374-17526-8.
- Wood, Gordon S. (1992). The Radicalism of the American Revolution. New York: A.A. Knopf. ISBN 0-679-40493-7.
- 22 февраль көнө тыуғандар
- 1732 йылда тыуғандар
- Алфавит буйынса шәхестәр
- Виргинияла тыуғандар
- 14 декабрь көнө вафаттар
- 1799 йылда вафаттар
- Виргинияла вафат булғандар
- АҠШ президенттары
- Википедия:Һайланған мәҡәләләр
- АҠШ-ты нигеҙләүсе бөйөк шәхестәр
- АҠШ ғәскәр башлыҡтары
- АҠШ революционерҙары
- Ете йыллыҡ һуғышында ҡатнашыусылар
- XVIII быуат тарихы
- Конгресстың Алтын Миҙалы менән бүләкләнеүселәр
- Шәхестәр:Англиканлыҡ
- АҠШ масондары


text:
АҠШ-та Рәсәй педагогтары тәжрибәһе менән ҡыҙыҡһыналар
Рәсәй Федерацияһындағы Фулбрайт программаһы Рәсәйҙең инглиз теле уҡытыусылары өсөн проект әҙерләне (FLTA).
Был Программала ҡатнашыусылар рус теле уҡытыусыларына ассистент сифатында ярҙам итеү өсөн АҠШ университеттары һәм колледждарына ебәреләсәк. Аҙнаһына 20 сәғәт рус теле һәм үҙ иленең мәҙәниәтен уҡытыу Программала ҡатнашыусыларҙың вазифаһына индерелгән.
Ғаризалар ҡабул итеү ваҡыты 2010 йылдың 1 июненә тиклем оҙайтылған.
Тулыраҡ мәғлүмәт өсөн: http://fulbright.ru/ru/russians/flta


text:
Рөстәм Хәмитов: «2015 йылда республика бөтә йүнәлештәр буйынса үҙен лайыҡлы күрһәтте» Фото: Башҡортостан Башлығының матбуғат хеҙмәте
Рөстәм Хәмитов: «2015 йылда республика бөтә йүнәлештәр буйынса үҙен лайыҡлы күрһәтте»
Рөстәм Хәмитов: «2015 йылда республика бөтә йүнәлештәр буйынса үҙен лайыҡлы күрһәтте» Фото: Башҡортостан Башлығының матбуғат хеҙмәте
ӨФӨ, 2015 йыл, 24 декабрь. /«Башинформ» мәғлүмәт агентлығы, Александр Смирнов/.
2015 йылда республика яҡшы макроиҡтисади күрһәткестәргә өлгәште. Был хаҡта Башҡортостан Башлығы Рөстәм Хәмитов Рәсәй Дәүләт советы ултырышы йомғаҡтары буйынса журналистар менән аралашыуҙа белдерҙе.
– Йыл йомғаҡтарына килгәндә, социаль тотороҡлоҡ, халыҡтың килеме беҙҙең өсөн иң мөһим күрһәткес булып тора. Беҙ һәйбәт һәм ҡайһы бер йүнәлештәр буйынса лайыҡлы макроиҡтисади күрһәткестәр хаҡында һөйләй алабыҙ, – тине республика етәксеһе. – Әммә микрокүрһәткестәр араһында 2016 йылда хәлдең яҡшырыуын талап иткән позициялар ҙа бар. Был халыҡтың хеҙмәт хаҡын, килемен арттырыуға ҡағыла.
Рөстәм Хәмитов һүҙҙәренсә, был глобаль иҡтисади проблемаларға һәм Рәсәйгә ҡарата санкцияларға бәйле. Республика Башлығы 2016 йылда ошо йүнәлеште үҙгәртеп буласағына ышаныс белдерҙе.
Төбәк етәксеһе «Башнефть» компанияһы акциялары пакетын республикаға тапшырыуҙы, шулай уҡ Башҡортостанда ҙур саралар һәм форумдар, шул иҫәптән ШОС һәм БРИКС саммиттарын үткәреүҙе лә билдәләп үтте.
– Беҙ ошо йүнәлештәге эшмәкәрлегебеҙҙе дауам итәсәкбеҙ. 2016, 2017 һәм унан алдағы йылдарҙа ҙур саралар уҙғарыу ҡаралған. Быларҙың барыһы ла республиканың имиджын, инвестициялар йәлеп итеү өсөн яңы мөмкинлектәр булдыра, – тип билдәләне Рөстәм Хәмитов. – Дөйөм алғанда, быйыл республика сәнәғәт етештереүе, капитал һалыуҙы арттырыу, һалым һалыу базаһын киңәйтеү, яңы предприятиелар асыу буйынса үҙен лайыҡлы күрһәтте.Ҡалаларыбыҙ, ауылдарыбыҙ яҡшы яҡҡа үҙгәрә. Әммә башҡараһы эштәребеҙ байтаҡ.


text:
Республикала кластер башланғыстарын үҫтереү өсөн 90 миллион һум аҡса йәлеп итеү планлаштырыла
Башҡортостан РФ субъекттарын конкурс нигеҙендә һайлап алыу программаһында ҡатнаша, уларҙың бюджетына 2012 йылда бәләкәй һәм урта эшҡыуарлыҡҡа дәүләт ярҙамы күрһәтеү сиктәрендә тормошҡа ашырылған сараларҙы финанслау өсөн субсидия бирелә. Ил төбәктәренән заявкалар ҡабул итеү 15 майҙа тамамланасаҡ.
Башҡортостан тарафынан бирелгән заявкаға ярашлы, средстволарҙың күпселек өлөшөн, яҡынса 90 миллион һумды, республиканы инновацион йәһәттән үҫтереү программаһы сиктәрендә тормошҡа ашырылған кластер башланғыстарына ярҙам итеү һәм уларҙы үҫтереү өсөн йәлеп итеү планлаштырыла.
Әлеге ваҡытта Башҡортостандың Кластерлы үҫтереү үҙәгенең эш тәжрибәһе, уны Рәсәйҙең башҡа төбәктәрендә лә йәйелдереү маҡсатында, федераль кимәлдә тикшерелә, ә 2011 йылда инновацион үҫеш буйынса республика программаларын тормошҡа ашырыу, эксперттар фекеренсә, иң һөҙөмтәле һәм уңышлыларҙың береһе һанала.
Белешмә өсөн: Башҡортостан Республикаһын Кластерлы үҫтереү үҙәге үткән йылдың декабрендә булдырылды. 2011-2015 йылдарға оҙайлы сроклы маҡсатлы инновацион программаны тормошҡа ашырыу, шулай уҡ Башҡортостан Республикаһының кластер сәйәсәтен тормошҡа ашырыу буйынса саралар планы Үҙәктең өҫтөнлөклө бурыстары булып тора.


text:
Өфөлә Донецк һәм Луганск халыҡ республикаларында йәшәүселәр өсөн техник реабилитация сараларын йыйыу пункты ойошторолған
ӨФӨ, 2015 йыл, 23 ғинуар. /«Башинформ» мәғлүмәт агентлығы, Гөлфиә Акулова/.
Өфөлә Бөтә Рәсәй инвалидтар йәмғиәтенең Башҡортостан ойошмаһы бинаһында Донецк һәм Луганск халыҡ республикалары халҡы өсөн техник реабилитация сараларын йыйыу пункты ойошторолған.
«Донецк һәм Луганск халыҡ республикалары биләмәләрендәге хәрби бәрелештәр һөҙөмтәһендә урында йәшәүселәрҙең күбеһе ҡаты яраланып, инвалид булып ҡалды. Уларҙы техник реабилитация саралары — ҡултыҡ таяҡтары, кресло-коляскалар, гигиена кәрәк-яраҡтары менән тәьмин итергә кәрәк», — тип хәбәр иттеләр ойошманың матбуғат хеҙмәтенән.
Бөтә Рәсәй инвалидтар йәмғиәтенең Башҡортостан ойошмаһы адресы: Менделеев урамы, 23. Белешмә өсөн телефон: (347) 253-33-13.


text:
Рөстәм Хәмитов төбәк лидерҙары араһында Топ-10 иң яҡшы лоббист иҫәбенә инде
2011 йылдың ғинуарында Иҡтисади яңылыҡтар агентлығы «Независимая газета» заказы буйынса үткәргән тикшеренеүҙәр мәғлүмәттәренә ҡарағанда Башҡортостан Президенты Рөстәм Хәмитов Рәсәй төбәк башлыҡтары араһында Топ-10 иң яҡшы лоббистар рейтингына инде. Тикшереүҙә Рәсәй Федерацияһы субъекттары башлыҡтарының төбәк проекттарын ғәмәлгә ашырыуға йүнәлтелгән эш итеү һөҙөмтәлелеге баһаланды.
Төбәк лидерҙары араһында Башҡортостан Президенты 10-сы урын яуланы һәм «Көслө һөҙөмтәлелек» төркөмөндә нығынды. 2010 йылдың декабрендәге ошо уҡ тикшеренеү менән сағыштырғанда Рөстәм Хәмитовтың рейтингы бер пунктҡа күтәрелде.
Был төркөмдә Рөстәм Хәмитов менән бергә Нижегородка өлкәһе Губернаторы Валерий Шанцев (11-се урын), Татарстан Президенты Рөстәм Миңлеханов (12-се урын), Свердловск өлкәһе Губернаторы Александр Мишарин (14-се урын), Силәбе өлкәһе Губернаторы Михаил Юревич, Ленинград өлкәһе Губернаторы Валерий Сердюков (икеһе лә — 16-17-се урындар) кеүек төбәк башлыҡтары килә, тип хәбәр итә Башҡортостан Президенты матбуғат хеҙмәте.


text:
Байрам алды йәрминкәләренә 40 райондан ылау киләсәк
Байрам алдынан ошо ял көндәрендә Өфөлә традицион ауыл хужалығы йәрминкәләре үтәсәк. Баш ҡаланың 20 майҙанында йәнле сауҙа алып барыласаҡ. БР Ауыл хужалығы министрлығының матбуғат хеҙмәтенән хәбәр итеүҙәренсә, баш ҡалаға республиканың 40 районынан ауыл хужалығы етештереүселәре килергә тейеш. Киң ассортиментта үҙҙәре етештергән продукция, шул иҫәптән ит, һөт продукттары, картуф, йәшелсәләр, бал, он һәм ярма изделиелары, кондитер изделиелары һәм башҡалар тәҡдим ителәсәк. Ике ял көнөндә йәрминкәгә ауыл хужалығы продукцияһын тейәгән 2045 автомобиль килеүе көтөлә.
Дим районында йәрминкә Хәҡиҡәт урамында ойошторола, унда шәмбе көндө Благовар районынан – 50, республиканың башҡа райондарынан 160 автомашина килергә тейеш.
Калинин районындағы йәрминкәләр Мушников урамындағы 20-се йорт алдында (Инорс), «Ауыл хужалығы йәрминкәһе» сауҙа комплексы алдындағы майҙанда, «Юлдаш» экологик агромаркеты янында, «Шакша» сауҙа комплексы янында һәм Гвардейская-Зеленая урамында ойошторола. Калинин районына ике көндә республика райондарынан 330 автомашина киләсәк.
Киров районында һатып алыусыларҙы элекке «Аврора» кинотеатры бинаһы алдында көтәләр. Бында шәмбе көндө Әлшәй районынан 200 автомашинанан торған ылау киләсәк.
Ленин районындағы сауҙа майҙандары Киров урамындағы 15-се һәм 29-сы һанлы биналар араһында, «Баштехинформ» республика фәнни-техник мәғлүмәт үҙәге алдында, Әхмәтов урамындағы «Тулҡын» скверы алдында урынлашасаҡ. Бында 100 автомашинанан торған ылау килергә тейеш.
Орджоникидзе районында 365 автомобиль килеүе көтөлә. Шәмбелә Благовещен районы ауыл хужалығы тауарҙары етештереүселәре бер ылау булып Серго Орджоникидзе исемендәге майҙанға киләсәк, төрлө райондарҙың 50 машинаһы ла ошонда буласаҡ.
Октябрь районында «Башҡортостан» сауҙа үҙәге, «Гагарин», «Каруан» сауҙа комплекстары алдында сауҙа йәйелдерелә. Октябрь районына йәмғеһе 530 автомашина килергә тейеш.
Совет районында йола буйынса йәрминкә Аграр университет ҡаршыһында, Йәштәр һарайы алдында үтә.


text:
Рөстәм Хәмитов «Локомотив» клубы хоккейсыларының һәләк булыуы айҡанлы ҡайғы уртаҡлашты
Башҡортостан Республикаһы Президенты Рөстәм Хәмитов «Локомотив» хоккей командаһының авиакатастрофала һәләк булыуы айҡанлы ғаиләләренең, туғандарының һәм яҡындарының ҡайғыһын уртаҡлашты.
«Башҡортостан Республикаһы һәм шәхсән үҙемдең исемдән «Локомотив» хоккей командаһының авиакатастрофала һәләк булыуы айҡанлы ғаиләләренең, туғандарының һәм яҡындарының ҡайғыһын уртаҡлашам. Был ҡурҡыныс афәт тураһындағы яңылыҡ республика халҡы йөрәктәрендә ҡайғылы ауаз тапты. Уртаҡ ҡайғыбыҙға бәйле хәсрәтле кисерештәребеҙҙе һүҙ менән әйтеп биреү ауыр.
Был матәм көндәрендә беҙ Рәсәй менән бергә һеҙҙең ҡайғығыҙҙы уртаҡлашабыҙ», — тиелә Башҡортостан Президенты Рөстәм Хәмитовтың Ярославль өлкәһе губернаторы Сергей Вахруковҡа ебәргән ҡайғы уртаҡлашыу телеграммаһында.
Башҡортостан Республикаһы Президенты Рөстәм Хәмитов Континенталь хоккей лигаһы Президенты Александр Медведевҡа һәм «Локомотив» хоккей клубы Президенты Юрий Яковлевҡа ла ҡайғы уртаҡлашыу телеграммаларын ебәрҙе, тип хәбәр итә төбәк башлығының матбуғат хеҙмәте.


text:
Башҡортостандың ҡулланыусылар баҙарындағы хәлдәр тотороҡло тип баһалана
Июль йомғаҡтары буйынса ваҡлап сауҙа итеү әйләнеше 291,2 млрд һум тәшкил итте, тауар массаһында был былтырғыға ҡарағанда 5,4 процентҡа күберәк, тип билдәләй Башҡортостанстат. Был күрһәткес буйынса республика Рәсәй Федерацияһының тәүге ун төбәге исемлегендә ҡала.
Белгестәр иҫәпләүенсә, йыл башынан алып халыҡҡа 145 млрд һумлыҡ аҙыҡ-түлек һатылған йәки 2010 йылдың ғинуар-июленә ҡарата 99,6%, аҙыҡ-түлеккә ҡарамаған тауарҙар һатыу 146,2 млрд һумға еткән йәки 109,3%.
Ваҡлап сауҙа итеү әйләнешен башлыса баҙарҙан тыш эшмәкәрлек алып барған сауҙа ойошмалары һәм шәхси эшҡыуарҙар формалаштыра, тип билдәләй аналитиктар.
Бәләкәй бизнес сауҙала ныҡлы урын биләй. Июль йомғаҡтары буйынса ваҡлап сауҙа итеү әйләнешенең яртыһынан ашыуын бәләкәй эшҡыуарлыҡ субъекттары тәьмин иткән (55,1%).
Отпускылар осоро тамамланыу менән дөйөм туҡланыу хеҙмәттәренә һорау арта. Ағымдағы йылдың ғинуар-июлендә йәмәғәт туҡланыуҙағы аҡса әйләнеше 13,1 млрд һумға еткән, йәғни 2010 йылдың ғинуар-июленә ҡарата 106,4%.
Республиканың ҡулланыусылар баҙарындағы хәлдәр тотороҡло тип баһалана.


text:
1 март
1 март — григориан стиле буйынса йылдың 60-се (кәбисә йылында 61) көнө. Йыл аҙағына тиклем 305 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- БМО — Халак-ара наркомания һәм наркобизнесҡа ҡаршы көрәш көнө.
- Бөтә донъя граждандар оборонаһы көнө.
Тарихи ваҡиғалар[үҙгәртергә | вики-тексты үҙгәртергә]
- 1869 — Дмитрий Менделеев химик элементтарҙың периодик системаһын төҙөй.
- 1918 — «Башҡортостан» һәм Ҡыҙыл таң газеталарының беренсе һаны сыға.
- 1920 — Бурят АССР-ы төҙөлә.
- 2004 — Михаил Фрадков Рәсәйҙең премьер-министры итеп тәғәйенләнә.
Был көндө тыуғандар[үҙгәртергә | вики-тексты үҙгәртергә]
- 1846 — Василий Владимирович Катаринский, лексикографика буйынса ғалим, «Букварь для башкиръ» китабының авторы.
- 1900 — Булат Ишемғол (Ғабдрахман Закир улы Ғабдрахманов), күренекле башҡорт яҙыусыһы.
- 1923 — Хәким Ғиләжев, күренекле башҡорт яҙыусыһы.
- 1957 — Миңлеханов Рөстәм Нурғәли улы, Татарстан Республикаһының икенсе Президенты (2010 йылдан).
Был көндө үлгәндәр[үҙгәртергә | вики-тексты үҙгәртергә]
- 2016 — Роберт Заһретдинов, совет һәм Рәсәйҙең донъяға танылған ҡумыҙсыһы, Башҡортостандың һәм Рәсәйҙең атҡаҙанған мәҙәниәт хеҙмәткәре, Салауат Юлаев исемендәге дәүләт премияһы лауреаты.


text:
Башҡортостан үҙенең турист, спорт һәм һунар өҫтөнлөктәрен тотош өс төбәк-ара күргәҙмәлә күрһәтергә әҙерләнә
Башҡортостан Хөкүмәте 2014 йылдың 1 апреләнән алып 3-нә тиклем «Туризм. Спорт. Ял. Шифаханалар» XVI төбәк-ара күргәҙмәлә ҡатнашыу тураһында ҡарар ҡабул итте. Быға оҡшаш күргәҙмә республиканың баш ҡалаһында 16 октябрҙән алып 18-нә тиклем үтәсәк. Ошо уҡ көндәрҙә Өфөлә «Һунар. Балыҡ тотоу-2014» II махсус күргәҙмә сиктәрендә экспозиция үтәсәк.
Бөтә өс күргәҙмәне әҙерләү һәм үткәреү менән БР Туризм буйынса агентлығы башлығы Артем Колесников етәкселегендәге эшсе төркөм шөғөлләнәсәк.
Күргәҙмәләр республикала сәләмәтләндереү һәм рекреацион туризм үҫешендә, туризм һәм индустрияһы предприятиеларының иҡтисади бәйләнештәрен артабан да үҫтереүгә булышлыҡ итеүгә йәмәғәт ойошмаларының һәм эшлекле даирәләрҙең ҡыҙыҡһыныуҙарын арттырыу, хеҙмәттәр күрһәтеүҙә инновацион технологиялар таратыу, хужалыҡ итеүсе субъекттар араһында эшлекле бәйләнештәр булдырыу маҡсатында ойошторола, тип хәбәр итә Башҡортостандың рәсми хоҡуҡи мәғлүмәт порталы.


text:
Башҡортостанда Тәфтиш комитеты биш кеше һәләк булған янғын осрағы буйынса тикшереү үткәрә Фото: Андрей Старостин
Башҡортостанда Тәфтиш комитеты биш кеше һәләк булған янғын осрағы буйынса тикшереү үткәрә
Башҡортостанда Тәфтиш комитеты биш кеше һәләк булған янғын осрағы буйынса тикшереү үткәрә Фото: Андрей Старостин
ӨФӨ, 2016 йыл, 20 апрель. /«Башинформ» мәғлүмәт агентлығы, Артур Басиров/.
Башҡортостан буйынса Тәфтиш комитеты биш кеше һәләк булған янғын осрағы буйынса тикшереү үткәрә. Был хаҡта «Башинформ» агентлығына ведомствола хәбәр иттеләр.
Бөгөн төндә Баҡалы районының Киләй ауылында бер йорт янған. Янғынды һүндергәндән һуң йорт хужаһының һәм 1977 йылғы ҡатындың, уның бәлиғ булмаған өс балаһының мәйете табылған. Ғәҙәттән тыш хәлдәр министрлығының республикалағы баш идаралығы хәбәр итеүенсә, фажиғәгә ут сығыу тураһында һуңлап хәбәр итеү сәбәпсе. Яҡынса мәғлүмәттәр буйынса, янғын электр сымынан сыҡҡан.
Әлеге ваҡытта фажиғә сәбәптәре асыҡлана. Тәфтишсе ваҡиға булған урынды тикшерә. Һуңынан кешеләрҙең үлем сәбәптәрен асыҡлау буйынса экспертиза үткәреү тураһында ҡарар сығарыла. Ярҙам күрһәтеү өсөн урынға тәжрибәле криминалистар ебәрелгән.


text:
Өфөнөң һигеҙ мотор төҙөүсеһе Рәсәй Президенты стипендияһына лайыҡ
Өфөнөң һигеҙ мотор төҙөүсеһе өс йыл дауамында Рәсәй Президенты стипендияһын аласаҡ. Уларҙың алтауһы Өфө моторҙар эшләү производство берекмәһендә, икәүһе «Мотор» фәнни-етештереү предприятиеһында эшләй.
Стипендия «Рәсәй Федерацияһы оборона-сәнәғәт комплексы ойошмаларының йәш хеҙмәткәрҙәренә дәүләт ярҙамы саралары тураһында»ғы РФ Президенты Указына ярашлы тәғәйенләнә.
Өфө моторҙар эшләү производство берекмәһенең матбуғат хеҙмәтенән хәбәр итеүҙәренсә, бөтә стипендиаттар ҙа – үҙенсәлекле белгестәр, газ турбинаһы двигателдәренә инновацион технологиялар индереүҙә тәжрибәләре бар.


text:
Фото:
Франция инвестицияларын йәлеп итеү өсөн яңы импульс
Фото:
Бөгөн Хөкүмәт Йортонда Башҡортостан Хөкүмәте менән Франция-Рәсәй Сауҙа-сәнәғәт палатаһы араһында хеҙмәттәшлек тураһында килешеүгә ҡул ҡуйылды. Документҡа Башҡортостан Президенты Рөстәм Хәмитов менән Франция-Рәсәй Сауҙа-сәнәғәт палатаһы генераль директоры Павел Шинский ҡул ҡуйҙы.
— Бөгөнгө килешеүҙәр – Башҡортостан менән беҙҙең Сауҙа-сәнәғәт палатаһы араһында үҙ-ара хеҙмәттәшлектең яңы тармағы, — тип аңлатма бирҙе ҡул ҡуйыуға Павел Шинский. — Беҙ артабан инвестициялар йәлеп итеү өсөн яңы импульс алдыҡ.
Француз инвесторҙары Башҡортостандың иҡтисади потенциалы менән яҡшы таныш, ә яңы килешеүҙәр төбәк баҙарына сит ил компанияларын йәлеп итеү “ҡағиҙәләрен” бер аҙ үҙгәртергә ярҙам итәсәк. Мәҫәлән, республика етәкселеге ярҙамында яҡын араларҙа ИКЕА, "Ашан" һәм "Леруа Мерлен" сауҙа комплекстары файҙаланыуға тапшырылырға тейеш. Уларға француз инвестициялары ла һалынған.
— Химия тармағында ла хеҙмәттәшлек төҫмөрләнә, – тине Павел Шинский. –Башҡортостан Президенты инициативаһы менән Өфөлә майҙа Бөтә Рәсәй химия форумы үткәрергә планлаштырыла. Унда Салауат һәм Стәрлетамаҡ предприятиелары базаһында технопарктар төҙөү проекттары ҡараласаҡ.


text:
Алтай фирмаһы Өфөлә сәғәт һымаҡ фонтан төҙөүгә контракт алды Фото: проект документацияһы
Алтай фирмаһы Өфөлә сәғәт һымаҡ фонтан төҙөүгә контракт алды
Алтай фирмаһы Өфөлә сәғәт һымаҡ фонтан төҙөүгә контракт алды Фото: проект документацияһы
ӨФӨ, 2016 йыл, 25 февраль. /«Башинформ» мәғлүмәт агентлығы, Ольга Мортазина/.
«Коммерсант-Өфө» гәзите хәбәр итеүенсә, Барнаул ҡалаһының «Лттендер» яуаплылығы сикләнгән йәмғиәте Ленин майҙанында сәғәт формаһында фонтан төҙөүгә контракт аласаҡ. Алтай фирмаһы сауҙала ҡатнашырға рөхсәт алған берҙән-бер компания булды. Икенсе дәғүәсе — «Светотехника» яуаплылығы сикләнгән йәмғиәтенең (Барнаул ҡалаһы) ғаризаһы тендер документацияһына талаптарҙың тап килмәүе сәбәпле ҡабул ителмәне.
«Лттендер» контракттың башланғыс хаҡын 600 мең һумға тиерлек — 49,6 миллионға тиклем төшөрҙө. Килешеүҙең шарттары буйынса, арт-объект ағымдағы йылдың ноябрь аҙағына төҙөлөп бөтөргә тейеш.


text:
28 майҙа республикала тәүге һабантуйҙар үтә Фото: Олег Яровиков
28 майҙа республикала тәүге һабантуйҙар үтә
28 майҙа республикала тәүге һабантуйҙар үтә Фото: Олег Яровиков
ӨФӨ, 2016 йыл, 25 май. /«Башинформ» мәғлүмәт агентлығы, Сергей Захаров/.
Башҡортостан Башлығы 2016 йылда «Һабантуй» халыҡ байрамын үткәреү тураһындағы указға ҡул ҡуйҙы.
Графикка ярашлы, 28 майҙа Әлшәй, Ейәнсура, Күгәрсен райондарында һәм Салауат ҡалаһында яҙғы баҫыу эштәренең тамамланыуы уңайынан тәүге тантаналар уҙғарыла.
Республика Хөкүмәтенә муниципалитет хакимиәттәре менән берлектә байрамды ойоштороуҙы тәьмин итергә ҡушылған.
Башҡортостан буйынса Эске эштәр министрлығы, Ғәҙәттән тыш хәлдәр министрлығының республикалағы баш идаралығы һәм Һаулыҡ һаҡлау министрлығы йәмәғәт тәртибен, янғын һәм юл хәрәкәте хәүефһеҙлеген һаҡлау, медицина тәьминәте өсөн яуаплы итеп тәғәйенләнгән.
Өфөлә һабантуй 12 июндә үтә.


text:
Илдең һәләтле балалары Башҡортостандың баш ҡалаһына йыйыла
ӨФӨ, 2016 йыл, 7 апрель. /«Башинформ» мәғлүмәт агентлығы, Гөлфиә Акулова/.
9 апрелдә М.Аҡмулла исемендәге БДПУ-да халыҡ-ара ҡатнашлығында «Рәсәйҙең һәләтле балалары: алтын тауыштар» III Бөтә Рәсәй фестиваль-конкурсы ойошторола. Был хаҡта Өфө хакимиәте хәбәр итә.
Сарала Башҡортостан ҡалалары һәм райондарынан, Рязань өлкәһенән, Улан-Удэ, Уральск (Ҡаҙағстан) ҡалаларынан 750-нән ашыу баланың ҡатнашыуы күҙаллана. Бәйгене уҙғарыу өсөн университеттың ике уҡыу корпусы йәлеп ителәсәк, конкурс тыңлауҙары БДПУ-ның икенсе уҡыу корпусының (Октябрь революцияһы урамы, 3а) һәм етенсе уҡыу корпусының концерт залында (Октябрь революцияһы урамы, 7) үтә.
Фестиваль-конкурс хор башҡарыуы, вокаль ансамбль, вокал (соло) номинациялары буйынса үткәрелә. Ҡатнашыусылар академик, халыҡ һәм эстрада-джаз йыры категорияларында конкурс программаларын тәҡдим итәсәк.
Жюри составына квалификациялы белгестәр, юғары уҡыу йорттары профессорҙары, доценттар һәм уҡытыусылар инә.
Фестиваль-конкурс йомғаҡтары буйынса ҡатнашыусыларға дипломдар һәм иҫтәлекле бүләктәр тапшырыла, еңеүселәргә һәм призерҙарға «Музыкаль белем биреү» йүнәлеше буйынса Башҡорт дәүләт педагогия университетына уҡырға ингәндә өҫтөнлөктәр бирелә.


text:
Башҡортостанда йылытыу миҙгеле тамамланды
Йылытыу миҙгеле Башҡортостанда 95 процентҡа тамамланды. Был хаҡта Өфөлә үткән матбуғат конференцияһында Башҡортостан Республикаһының торлаҡ-коммуналь хужалыҡ министры Ирек Ялалов хәбәр итте. Уның һүҙҙәренсә, климат шарттарына ҡарап, республиканың ҡайһы бер төньяҡ райондары муниципаль берәмектәрендә генә йылы биреү дауам итә.
— Башҡортостанда йылытыу миҙгеле уңышлы үтте, — тине ул. – Төбәк территорияһында коммуналь ресурстар менән тәьмин итеүҙә һиҙелерлек өҙөклөктәр, тотҡарлыҡтар булманы. Ҡышҡа әҙерлек эштәренең ярайһы юғары кимәлдә башҡарылыуы һөҙөмтәһендә, килеп тыуған проблемалар кисекмәҫтән хәл ителеп килде.
Киләһе 2011-2012 йылдарҙағы йылытыу миҙгеленә килгәндә, министрлыҡ менән тейешле документтар әҙерләнгән. Урындағы үҙидара органдары һәм коммуналь предприятиелар алдында эш планын әҙерләү, сараларҙы билдәләнгән ваҡытта башҡарыу һәм тамамлау бурысы ҡуйылған.


text:
Рөстәм Хәмитов Башҡортостан Республикаһының Аксаков музейын яңынан тергеҙергә ҡушты
2 августа Башҡортостан Президенты Рөстәм Хәмитов «Башҡортостан Республикаһының Аксаков музейы тураһында»ғы Указға ҡул ҡуйҙы.
Республика халыҡтарының милли-мәҙәни ихтыяждарын ҡәнәғәтләндереү, артабанғы социаль һәм рухи үҫеше өсөн шарттар булдырыу маҡсатында Рөстәм Хәмитов Башҡортостан Республикаһының Аксаков музейын яңынан тергеҙергә бойорҙо.
Башҡортостан Хөкүмәтенә Бәләбәй районы хакимиәте менән берлектә С.Т.Аксаковтың мемориаль йорт-музейында ремонт һәм тергеҙеү эштәрен үткәреүҙе күҙ уңында тотоп, Аксаков музейын тергеҙеү һәм уның эшмәкәрлеген тәьмин итеү буйынса саралар планын әҙерләргә ҡушылды.
Указдың тормошҡа ашырылыуын контролдә тотоу Башҡортостан Президенты Хакимиәтенә йөкмәтелде, тип хәбәр итә республика башлығының матбуғат хеҙмәте.


text:
Күмертау республикала эшҡыуарлыҡ өсөн иң яҡшы ҡала тип танылды Фото: Олег Яровиков
Күмертау республикала эшҡыуарлыҡ өсөн иң яҡшы ҡала тип танылды
Күмертау республикала эшҡыуарлыҡ өсөн иң яҡшы ҡала тип танылды Фото: Олег Яровиков
ӨФӨ, 2016 йыл, 15 июнь. /«Башинформ» мәғлүмәт агентлығы, Галина Бахшиева/.
Күмертау республика муниципалитеттарында эшҡыуарлыҡ мөхитен пилот мониторингы йомғаҡтары буйынса бизнес өсөн уңайлы шарттар булдырылған ҡала тип танылды.
Башҡортостандың Эшҡыуарлыҡ һәм туризм буйынса дәүләт комитетында хәбәр итеүҙәренсә, 2015 йыл йомғаҡтары буйынса мониторинг нигеҙенә эшҡыуарлыҡ үҫешен сағылдырған Стратегик башланғыстар агентлығының Милли рейтинг күрһәткестәре алынған.
Рейтингтың урта төркөмөнә 54 муниципаль берәмек ингән. Шуларҙың етәүһе — ҡала округтары. Улар араһында Октябрьский, Нефтекама һәм Өфө — иң яҡшылары. Ошо уҡ төркөмдә — ҡала биләмәләре менән 11 муниципаль район, иң яҡшылары — Мәләүез, Ишембай һәм Бәләбәй райондары, шулай уҡ 36 ауыл муниципаль райондары, улар араһында Ейәнсура, Нуриман һәм Шаран райондары — иң яҡшылар иҫәбендә.